2009R0250 — SK — 20.05.2014 — 002.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B NARIADENIE KOMISIE (ES) č. 250/2009 z 11. marca 2009, ktorým sa vykonáva nariadenie Európskeho parlamentu a Rady (ES) č. 295/2008, pokiaľ ide o definície ukazovateľov, technický formát na zasielanie údajov, požiadavky na dvojité oznamovanie údajov podľa NACE Rev. 1.1 a NACE Rev. 2 a výnimky, ktoré sa majú povoliť pre štrukturálnu podnikovú štatistiku (Text s významom pre EHP) (Ú. v. ES L 086, 31.3.2009, p.1)

Zmenené a doplnené:









▼B

NARIADENIE KOMISIE (ES) č. 250/2009

z 11. marca 2009,

ktorým sa vykonáva nariadenie Európskeho parlamentu a Rady (ES) č. 295/2008, pokiaľ ide o definície ukazovateľov, technický formát na zasielanie údajov, požiadavky na dvojité oznamovanie údajov podľa NACE Rev. 1.1 a NACE Rev. 2 a výnimky, ktoré sa majú povoliť pre štrukturálnu podnikovú štatistiku

(Text s významom pre EHP)







KOMISIA EURÓPSKYCH SPOLOČENSTIEV, so zreteľom na nariadenie Európskeho parlamentu a Rady (ES) č. 295/2008 o štrukturálnej podnikovej štatistike ( 1 ), a najmä na jeho článok 11 ods. 1 písm. a), c), d) a e), keďže: (1) Nariadením (ES, Euratom) č. 58/97 ( 2 ) sa ustanovil spoločný rámec pre tvorbu štatistiky Spoločenstva o štruktúre, činnosti, konkurencieschopnosti a výkonnosti podnikov v Spoločenstve. V záujme jasnosti a zjednodušenia bolo uvedené nariadenie prepracované s podstatnými zmenami a doplneniami jednotlivých ustanovení. (2) Nariadenie Komisie (ES) č. 2700/98 týkajúce sa definícií ukazovateľov štrukturálnej podnikovej štatistiky ( 3 ) a nariadenie Komisie (ES) č. 2702/98 o technickom formáte pre prenos údajov štrukturálnej podnikovej štatistiky ( 4 ) musia byť upravené s cieľom zohľadniť tieto zmeny a doplnenia. V záujme jasnosti by sa mali nahradiť týmto nariadením. (3) V záujme získania porovnateľných údajov zjednotených medzi členskými štátmi je potrebné definovať ukazovatele štrukturálnej podnikovej štatistiky. (4) V záujme získania porovnateľných údajov zjednotených medzi členskými štátmi, zníženia rizika chýb pri zasielaní údajov a zvýšenia rýchlosti spracovania zozbieraných údajov a ich sprístupnenia používateľom je tiež potrebné určiť technický formát a postup na prenos údajov štrukturálnej podnikovej štatistiky uvedených v prílohách I až IX k nariadeniu (ES) č. 295/2008. (5) Pre referenčný rok 2008 je okrem toho potrebné stanoviť požiadavky na dvojité oznamovanie údajov štrukturálnej podnikovej štatistiky podľa NACE Rev. 1.1 navyše k štatistike vyžadovanej podľa NACE Rev. 2. (6) V článku 10 nariadenia (ES) č. 295/2008 sa ustanovuje, že počas prechodného obdobia sa môžu prijať výnimky z ustanovení príloh k uvedenému nariadeniu. (7) Niektoré členské štáty požiadali na prechodné obdobie z niektorých ustanovení príloh I, II, III, VIII a IX k nariadeniu (ES) č. 295/2008 s cieľom zaviesť potrebné systémy zberu údajov alebo upraviť existujúce systémy tak, aby do konca prechodného obdobia boli splnené ustanovenia uvedeného nariadenia. (8) Vzhľadom na to, že požiadavky členských štátov vychádzajú z odôvodnenej potreby ďalšieho prispôsobenia ich systémov zberu údajov, zdá sa byť opodstatnené tieto odchýlky pripustiť. (9) Opatrenia stanovené v tomto nariadení sú v súlade so stanoviskom Výboru pre štatistický program, keďže: PRIJALA TOTO NARIADENIE:







Článok 1

Ukazovatele uvedené v článku 3 ods. 3 nariadenia (ES) č. 295/2008 sú definované v prílohe I k tomuto nariadeniu.

Keď sa v týchto definíciách odkazuje na podnikové výkazy, považuje sa to za odkaz na položky stanovené v článku 9 (súvaha), článku 23 (výkaz ziskov a strát) alebo článku 43 (poznámky k účtovnej závierke) štvrtej smernice Rady 78/660/EHS o ročnej účtovnej závierke niektorých typov spoločností ( 5 ), ako aj na položky stanovené v prílohe k nariadeniu Komisie (ES) č. 1725/2003 ( 6 ).

Článok 2

Technický formát na zasielanie údajov v súlade s nariadením (ES) č. 295/2008 je stanovený v prílohe II k tomuto nariadeniu.

Článok 3

Údaje a metaúdaje zasielané podľa tohto nariadenia zasielajú v elektronickej forme príslušné národné úrady (národné štatistické úrady a úrady vykonávajúce dohľad nad určitými finančnými inštitúciami) Komisii (Eurostatu). Formát zasielania údajov je v súlade s príslušnými normami na výmenu údajov, ktoré stanovila Komisia (Eurostat). Údaje sa zasielajú elektronicky prostredníctvom jediného vstupného bodu pre údaje, ktorý spravuje Komisia (Eurostat).

Členské štáty zavádzajú normy na výmenu údajov a usmernenia stanovené Komisiou (Eurostatom) v súlade s požiadavkami tohto nariadenia.

Článok 4

Požiadavky na dvojité oznamovanie údajov v zmysle oddielu 9 bodu 2 prílohy I k nariadeniu (ES) č. 295/2008 sú uvedené v prílohe III k tomuto nariadeniu.

Článok 5

Výnimky z ustanovení nariadenia (ES) č. 295/2008 v zmysle prílohy I oddielu 11, prílohy II oddielu 10, prílohy III oddielu 9, prílohy VIII oddielu 8 a prílohy IX oddielu 13 uvedeného nariadenia sa povoľujú tak, ako je uvedené v prílohe IV k tomuto nariadeniu.

Článok 6

Nariadenie (ES) č. 2700/98 a nariadenie (ES) č. 2702/98 sa týmto zrušujú.

Uplatňujú sa však ďalej na zber, spracovanie a prenos údajov za referenčné roky do roku 2007 a vrátane neho.

Článok 7

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch.









PRÍLOHA I

DEFINÍCIE UKAZOVATEĽOV

▼M2

Kód : 11 01 0

Názov : Populácia aktívnych podnikov s aspoň jedným zamestnancom v roku t

Príloha : IX

Definícia:

Počet podnikov na trhu, ktoré mali kedykoľvek počas daného referenčného obdobia t aspoň jedného zamestnanca.

Kód : 11 02 0

Názov : Počet aktívnych podnikov, ktoré majú prvého zamestnanca v roku t

Príloha : IX

Definícia:

Počet podnikov na trhu, ktoré mali prvého zamestnanca kedykoľvek počas daného referenčného obdobia t. Môže ísť o vznik podnikov v zmysle ukazovateľa 11 92 0, ale aj o podniky definované v rámci ukazovateľa 11 91 0, ak tieto podniky boli aktívne už v predchádzajúcich referenčných obdobiach, no počas predchádzajúcich dvoch referenčných období nemali žiadneho zamestnanca.

Kód : 11 03 0

Názov : Počet podnikov, ktoré od ktoréhokoľvek okamihu v roku t už nemajú žiadnych zamestnancov

Príloha : IX

Definícia:

Počet podnikov na trhu, ktoré od ktoréhokoľvek okamihu v danom referenčnom období t už nemajú žiadnych zamestnancov a ktoré kedykoľvek predtým v danom referenčnom období t mali aspoň jedného zamestnanca.

Môže ísť o zánik podnikov s aspoň jedným zamestnancom v zmysle ukazovateľa 11 93 0, ale aj o podniky v zmysle ukazovateľa 11 01 0, ak sú tieto podniky stále aktívne, ale nemajú žiadnych zamestnancov od ktoréhokoľvek okamihu v danom referenčnom období t a dvoch nasledujúcich referenčných obdobiach: t + 1 a t + 2.

Platí to aj keď sa pracovný pomer posledného zamestnanca ukončil v roku t 31. decembra.

Kód : 11 04 1

Názov : Počet podnikov, ktoré mali prvého zamestnanca kedykoľvek v roku t – 1 a ktoré zároveň mali aspoň jedného zamestnanca kedykoľvek v roku t

Kód : 11 04 2

Názov : Počet podnikov, ktoré mali prvého zamestnanca kedykoľvek v roku t – 2 a ktoré zároveň mali aspoň jedného zamestnanca kedykoľvek v roku t

Kód : 11 04 3

Názov : Počet podnikov, ktoré mali prvého zamestnanca kedykoľvek v roku t – 3 a ktoré zároveň mali aspoň jedného zamestnanca kedykoľvek v roku t

Kód : 11 04 4

Názov : Počet podnikov, ktoré mali prvého zamestnanca kedykoľvek v roku t – 4 a ktoré zároveň mali aspoň jedného zamestnanca kedykoľvek v roku t

Kód : 11 04 5

Názov : Počet podnikov, ktoré mali prvého zamestnanca kedykoľvek v roku t – 5 a ktoré zároveň mali aspoň jedného zamestnanca kedykoľvek v roku t

Príloha : IX

Definícia:

Počet podnikov na trhu, ktoré mali aspoň jedného zamestnanca v ktoromkoľvek okamihu každého roku od roku, v ktorom mali prvého zamestnanca (t – 1 až t – 5), do daného referenčného obdobia t.

Populácia podnikov, ktoré majú prvého zamestnanca v roku t, je definovaná ako v ukazovateli 11 02 0.

Podnik sa považuje za prežívajúci aj v prípade, ak prepojená(-é) právna(-e) jednotka(-y) prestala(-i) byť aktívna(-e), ale jej (ich) činnosť prevzala nová právna jednotka zriadená osobitne na prevzatie výrobných faktorov tohto podniku (= prežitie prevzatím).

▼B

Kód : 11 11 0

Názov : Počet podnikov

Príloha : I až VIII

Definícia

Počet podnikov na trhu vymedzených v nariadení Rady č. 696/93 ( 7 ), ktoré sú zahrnuté v príslušnej populácii v registri podnikov, po oprave chýb, najmä chýb opory výberu. Zahŕňať by sa mali len aktívne jednotky, ktoré mali kedykoľvek počas referenčného obdobia buď tržby alebo zamestnancov. Spiace (dočasne neaktívne) a neaktívne jednotky sú vylúčené. Táto štatistika by mala zahŕňať všetky jednotky, ktoré boli aktívne aspoň v priebehu časti referenčného obdobia. Zahŕňa aj miestne jednotky (pobočky), ktoré nepredstavujú samostatnú právnickú osobu a ktoré sú závislé od zahraničných podnikov, okrem činností upravených v prílohe V k nariadeniu č. 295/2008. Pre štatistiku o činnostiach vymedzených v oddiele 3 prílohy V k nariadeniu (ES) č. 295/2008 sa tento ukazovateľ obmedzuje na počet podnikov zriadených podľa práva štátu oznamujúceho údaje a pobočiek podnikov, ktoré majú ústredie v nečlenských krajinách EHP. Pri zaisťovniach sa neuvádzajú pobočky podnikov, ktoré majú ústredie v nečlenských krajinách EHP. Pre štatistiku o činnostiach vymedzených v oddiele 3 prílohy VII k nariadeniu (ES) č. 295/2008 sú v tomto ukazovateli zahrnuté aj penzijné fondy, ktoré nezamestnávajú pracovníkov. Zahrnuté sú aj penzijné fondy, ktoré nie sú zriadené ako právnické osoby a ktoré sú riadené správcovskými spoločnosťami penzijných fondov, poisťovňami alebo inými finančnými inštitúciami (ale bez toho, aby boli akokoľvek vykazované v ročnej závierke týchto inštitúcií). Tento ukazovateľ však nezahŕňa počet penzijných fondov, ktoré nie sú zriadené oddelene od materského podniku alebo skupiny (t. j. neautonómne penzijné fondy alebo systém účtovných rezerv, ktoré zvyčajne spravuje zamestnávateľ ako svoju vedľajšiu činnosť).

Kód : 11 11 1

Názov : Počet podnikov v členení podľa právnej formy

Príloha : V a VI

Definícia

Počet podnikov (pozri ukazovateľ 11 11 0) sa člení podľa právnej formy.

Vzťah k iným ukazovateľom

„Počet podnikov v členení podľa právnej formy“ predstavuje ďalšie členenie počtu podnikov (11 11 0).

Kód : 11 11 2

Názov : Počet podnikov v členení podľa výšky hrubého predpísaného poistného

Príloha : V

Definícia

Počet podnikov (pozri ukazovateľ 11 11 0) členený podľa výšky hrubého predpísaného poistného.

Vzťah k iným ukazovateľom

Počet podnikov v členení podľa výšky hrubého predpísaného poistného predstavuje ďalšie členenie počtu podnikov (11 11 0).

Kód : 11 11 3

Názov : Počet podnikov v členení podľa hrubej výšky technických rezerv

Príloha : V

Definícia

Počet podnikov (pozri ukazovateľ 11 11 0) členený podľa hrubej výšky technických rezerv.

Vzťah k iným ukazovateľom

Počet podnikov v členení podľa hrubej výšky technických rezerv predstavuje ďalšie členenie počtu podnikov (11 11 0).

Kód : 11 11 4

Názov : Počet podnikov v členení podľa sídla materského podniku

Príloha : VI

Definícia

„Materský podnik“ je materský podnik vymedzený v článkoch 1 a 2 smernice Rady 83/349/EHS z 13. júna 1983 ( 8 ) o konsolidovaných účtovných závierkach, vychádzajúcej z článku 54 ods. 3 písm. g) zmluvy, a akýkoľvek podnik, ktorý podľa názoru príslušného orgánu dohľadu účinne uplatňuje dominantný vplyv nad úverovou inštitúciou.

Používa sa toto geografické členenie materských podnikov: materský podnik so sídlom v domovskom členskom štáte (sledovaný podnik možno považovať za podnik pod vnútroštátnou kontrolou), materský podnik so sídlom v iných krajinách (sledovaný podnik možno považovať za podnik pod zahraničnou kontrolou). Pobočky úverových inštitúcií, ktoré majú ústredie v inej krajine ako v krajine oznamujúcej údaje, nemajú žiadny materský podnik. Tieto podniky sa sem nezahŕňajú. Prednosť sa dáva koncepcii konečnej kontrolujúcej inštitucionálnej jednotky vymedzenej v nariadení Európskeho parlamentu a Rady č. 716/2007 ( 9 ), ktorá by sa mala uplatňovať v najvyššej možnej miere.

Vzťah k iným ukazovateľom

„Počet podnikov v členení podľa sídla materského podniku“ je súčasťou počtu podnikov (11 11 0).

Kód : 11 11 5

Názov : Počet podnikov v členení podľa krajiny sídla materského podniku

Príloha : V

Definícia

„Materský podnik“ je materský podnik v zmysle článku 1 ods. 1 smernice Rady 83/349/EHS z 13. júna 1983 o konsolidovaných účtovných závierkach, vychádzajúcej z článku 54 ods. 3 písm. g) zmluvy, a akýkoľvek podnik, ktorý podľa názoru príslušného orgánu dohľadu účinne uplatňuje dominantný vplyv nad poisťovňou.

Používa sa toto geografické členenie materských podnikov: materský podnik so sídlom v členskom štáte (sledovaný podnik možno považovať za podnik pod tuzemskou kontrolou), materský podnik so sídlom v iných štátoch (sledovaný podnik možno považovať za podnik pod zahraničnou kontrolou). Keďže vzájomné poisťovne a pobočky poisťovní s ústredím v nečlenských krajinách EHP nemajú materský podnik, tieto podniky sa sem nezahŕňajú. Prednosť sa dáva koncepcii konečnej kontrolujúcej inštitucionálnej jednotky vymedzenej v nariadení Európskeho parlamentu a Rady č. 716/2007, ktorá by sa mala v najvyššej možnej miere uplatňovať.

Vzťah k iným ukazovateľom

„Počet podnikov v členení podľa sídla materského podniku“ je súčasťou počtu podnikov (11 11 0)

Kód : 11 11 6

Názov : Počet podnikov v členení podľa výšky bilančnej sumy

Príloha : VI

Definícia

Počet podnikov (pozri ukazovateľ 11 11 0) sa člení podľa výšky bilančnej sumy. Do úvahy sa berie bilančná suma na konci účtovného roka (pozri ukazovateľ 43 30 0).

Vzťah k iným ukazovateľom

„Počet podnikov v členení podľa výšky bilančnej sumy“ je ďalším členením počtu podnikov (11 11 0).

Kód : 11 11 7

Názov : Počet podnikov v členení podľa kategórie úverových inštitúcií

Príloha : VI

Definícia

Počet podnikov (pozri ukazovateľ 11 11 0) sa člení podľa kategórie úverových inštitúcií takto: licencované banky, špecializované úverové inštitúcie, ostatné úverové inštitúcie.

Vzťah k iným ukazovateľom

„Počet podnikov v členení podľa kategórie úverových inštitúcií“ je ďalším členením počtu podnikov (11 11 0).

Kód : 11 11 8

Názov : Počet podnikov v členení podľa výšky investícií

Príloha : VII

Definícia

Počet podnikov vymedzený v ukazovateli 11 11 0 v členení podľa výšky investícií; sú to investície vymedzené v ukazovateľoch 48 10 0 alebo 48 10 4, t. j. celkové investície v trhovej hodnote.

Vzťah k iným ukazovateľom

Ukazovateľ „počet podnikov v členení podľa výšky investícií“ (11 11 8) je ďalším členením ukazovateľa „počet podnikov“ (11 11 0).

Kód : 11 11 9

Názov : Počet podnikov v členení podľa počtu členov

Príloha : VII

Definícia

Počet podnikov vymedzený v ukazovateli 11 11 0 v členení podľa počtu členov; ide o členov vymedzených v ukazovateli „počet členov“ (48 70 0).

Poznámka : Zohľadňovať by sa mal počet členov na konci účtovného roka.

Vzťah k iným ukazovateľom

Ukazovateľ „počet podnikov v členení podľa počtu členov“ (11 11 9) je ďalším členením ukazovateľa „počet podnikov“ (11 11 0).

Kód : 11 15 0

Názov : Počet podnikov s neautonómnymi penzijnými fondmi

Príloha : VII

Definícia

Tento ukazovateľ sa týka počtu podnikov, ktoré vytvárajú účtovné rezervy na vyplácanie penzií svojim zamestnancom. Správa neautonómneho penzijného fondu je vedľajšou činnosťou týchto podnikov.

Kód : 11 21 0

Názov : Počet miestnych jednotiek

Príloha : I až IV a VI

Definícia

Počet miestnych jednotiek vymedzených v nariadení Rady č. 696/93, ktoré sú zahrnuté v príslušnej populácii v registri podnikov, po oprave chýb, najmä chýb opory výberu. Miestne jednotky musia byť zahrnuté, aj keď nemajú platených zamestnancov. Táto štatistika by mala zahŕňať všetky jednotky, ktoré boli aktívne aspoň v priebehu časti referenčného obdobia.

Kód : 11 31 0

Názov : Počet činnostných jednotiek

Príloha : II a IV

Definícia

Počet činnostných jednotiek vymedzených v nariadení Rady č. 696/93, ktoré sú zahrnuté v príslušnej populácii v registri podnikov, po oprave chýb, najmä chýb opory výberu, alebo ich odhad, ak tento typ jednotky nie je registrovaný. Táto štatistika by mala zahŕňať všetky jednotky, ktoré boli aktívne aspoň v priebehu časti referenčného obdobia.

Kód : 11 41 0

Názov : Celkový počet a umiestnenie pobočiek v iných krajinách

Príloha : V

Definícia

Pobočka je vymedzená v článku 1 smernice Rady 92/49/EHS z 18. júna 1992 (tretia smernica o neživotnom poistení) ( 10 ) a v článku 1 smernice Rady 92/96/EHS z 10. novembra 1992 (tretia smernica o životnom poistení) ( 11 ). Používa sa toto geografické členenie počtu pobočiek v zahraničí: každý jednotlivý iný členský štát, ostatné krajiny EHP, Švajčiarsko, USA, Japonsko, ostatné tretie krajiny (zvyšok sveta).

Kód : 11 41 1

Názov : Celkový počet pobočiek v členení podľa sídla v krajinách, ktoré nepatria do EHP

Príloha : VI

Definícia

„Pobočka“ je vymedzená v článku 1 smernice Rady 89/646/EHS ( 12 ) z 15. decembra 1989 a podrobne opísaná v oznámení Komisie o voľnom pohybe služieb a všeobecnom záujme v Druhej bankovej smernici (95/C 291/06).

Používa sa toto geografické členenie počtu pobočiek v zahraničí: Švajčiarsko, USA, Japonsko, tretie krajiny (zvyšok sveta).

Poznámka : Do úvahy sa berú všetky aktívne pobočky v krajinách, ktoré nepatria do EHP, oznámené v členskom štáte sídla úverovej inštitúcie.

Kód : 11 51 0

Názov : Celkový počet finančných dcérskych spoločností v členení podľa sídla v iných krajinách

Príloha : VI

Definícia

„Dcérska spoločnosť“ je dcérska spoločnosť vymedzená v článkoch 1 a 2 smernice Rady 83/349/EHS z 13. júna 1983 o konsolidovaných účtovných závierkach, vychádzajúcej z článku 54 ods. 3 písm. g) zmluvy. Zahrnuté sú všetky podniky s pôsobnosťou podnikov finančných služieb (vymedzených v kapitole 1.3 metodickej príručky o štatistike úverových inštitúcií).

Poznámka : Používa sa toto geografické členenie dcérskych spoločností: každý jednotlivý iný členský štát, ostatné krajiny EHP, Švajčiarsko, USA, Japonsko, tretie krajiny (zvyšok sveta). Do úvahy sa berú len dcérske spoločnosti prvej úrovne.

Kód : 11 61 0

Názov : Počet penzijných schém

Príloha : VII

Definícia

Tento ukazovateľ obsahuje celkový počet penzijných schém v správe penzijných fondov. Penzijná schéma je vo všeobecnosti založená na dohode sociálnych partnerov, ktorá stanovuje, aké dôchodky sa poskytujú a za akých podmienok.

Kód : 11 91 0

Názov : Populácia podnikov aktívnych v roku t

Príloha : IX

Definícia

Počet podnikov na trhu, ktoré mali kedykoľvek počas daného referenčného obdobia tržby alebo zamestnancov.

Kód : 11 92 0

Názov : Počet podnikov vzniknutých v roku t

Príloha : IX

Definícia

Počet vzniknutých podnikov na trhu, ktoré sú zahrnuté v príslušnej populácii v registri podnikov, po oprave chýb. Vznik znamená vytvorenie kombinácie výrobných faktorov s tým obmedzením, že na tejto udalosti sa nezúčastňujú žiadne iné podniky. Počet vzniknutých podnikov nezahŕňa prírastky populácie podnikov v dôsledku fúzií, prevzatí, rozpadov alebo reštrukturalizácie niekoľkých podnikov. Nezahŕňa ani prírastky subpopulácie, ktoré sú iba výsledkom zmeny činnosti.

Kód : 11 93 0

Názov : Počet podnikov zaniknutých v roku t

Príloha : IX

Definícia

Počet zaniknutých podnikov na trhu, ktoré sú zahrnuté v príslušnej populácii v registri podnikov, po oprave chýb. Zánik znamená rozpustenie kombinácie výrobných faktorov s tým obmedzením, že na tejto udalosti sa nezúčastňujú žiadne iné podniky. Počet zaniknutých podnikov nezahŕňa úbytky populácie podnikov v dôsledku fúzií, prevzatí, rozpadov alebo reštrukturalizácie skupiny podnikov. Nezahŕňa ani úbytky zo subpopulácie, ktoré sú iba výsledkom zmeny činnosti.

Kód : 11 94 1

Názov : Počet podnikov vzniknutých v roku t-1, ktoré prežili do roku t

Kód : 11 94 2

Názov : Počet podnikov vzniknutých v roku t-2, ktoré prežili do roku t

Kód : 11 94 3

Názov : Počet podnikov vzniknutých v roku t-3, ktoré prežili do roku t

Kód : 11 94 4

Názov : Počet podnikov vzniknutých v roku t-4, ktoré prežili do roku t

Kód : 11 94 5

Názov : Počet podnikov vzniknutých v roku t-5, ktoré prežili do roku t

Príloha : IX

Definícia

Prežívanie podniku uvedené v týchto ukazovateľoch nastane, ak je podnik aktívny z hľadiska zamestnanosti a/alebo tržieb v roku vzniku a v nasledujúcom(-ich) roku(-och). Je možné rozlišovať dva typy prežitia:

1) Podnik vzniknutý v roku t-1 sa považuje za prežívajúci v roku t, ak je aktívny z hľadiska tržieb a/alebo zamestnanosti v ktorejkoľvek časti roka t (= prežitie bez zmien).

2) Podnik sa považuje za prežívajúci aj v prípade, ak prepojená(-é) právna(-e) jednotka(-y) prestala(-i) byť aktívna(-e), ale jej (ich) činnosť prevzala nová právna jednotka zriadená osobitne na prevzatie výrobných faktorov tohto podniku (= prežitie prevzatím).

▼M2

Kód : 11 96 0

Názov : Počet podnikov s vysokým rastom meraným podľa zamestnanosti v roku t

Príloha : IX

Definícia:

Počet podnikov na trhu s najmenej 10 zamestnancami v roku t – 3 a priemerným ročným nárastom počtu zamestnancov nad 10 % počas troch rokov (t – 3 až t). Nezahŕňa podniky v zmysle ukazovateľa 11 92 0 v t – 3.

▼B

Kód : 12 11 0

Názov : Tržby za vlastné výkony a tovar

Príloha : I až V, VII a VIII

Definícia

Pre štatistiku o činnostiach vymedzených v oddiele 3 príloh I až IV a VIII k nariadeniu (ES) č. 295/2008, okrem činností zaradených do sekcie K klasifikácie NACE Rev. 2, tržby za vlastné výkony a tovar zahŕňajú celkové sumy fakturované sledovanou jednotkou počas referenčného obdobia, čo zodpovedá trhovému predaju tovaru alebo služieb dodávaných tretím stranám. Predaj tovaru zahŕňa tovar vyrobený podnikom, ako aj tovar nakúpený maloobchodníkom alebo pozemky a iný majetok držané na ďalší predaj (ak pozemky a iný majetok boli pôvodne kúpené na investičné účely, nemali by sa zahŕňať do tržieb za vlastné výkony a tovar). Poskytovanie služieb zahŕňa spravidla vykonanie zmluvne dohodnutej úlohy podnikom počas dohodnutého zmluvného obdobia. Výnosy z dlhodobých zmlúv (napr. stavebných zmlúv) by sa mali vykazovať s odkazom na stupeň rozpracovanosti zákazky a nie metódou dokončenej zákazky. Tovar vyrobený na vlastnú spotrebu alebo investovanie by sa mal vylúčiť z tržieb za vlastné výkony a tovar.

Tržby za vlastné výkony a tovar zahŕňajú všetky clá a dane za tovar alebo služby fakturované jednotkou, s výnimkou daní typu dane z pridanej hodnoty (DPH). DPH podnik vyberá na etapy (postupne) a v plnom rozsahu ju znáša konečný odberateľ.

Zahŕňajú aj ostatné náklady (dopravu, balenie atď.) prenesené na zákazníka, aj keď tieto náklady sú uvedené na faktúre samostatne. Zníženie cien, rabaty, zľavy a hodnota vrátených obalov sa musia odpočítať.

Z tržieb sú vylúčené príjmy klasifikované v podnikových výkazoch ako iné prevádzkové príjmy, finančné príjmy a mimoriadne príjmy podľa štvrtej účtovnej smernice a výnosy z používania majetku podniku inými stranami, z ktorého plynie úrok, poplatky za priemyselné a autorské práva a dividendy a iné príjmy podľa IAS/IFRS. Tržby nezahŕňajú ani prevádzkové dotácie získané od verejných orgánov alebo inštitúcií Európskej únie.

Pre štatistiku o činnostiach vymedzených v oddiele 3 prílohy V k nariadeniu (ES) č. 295/2008 je zodpovedajúcim názvom tohto ukazovateľa „hrubé predpísané poistné“. Tento ukazovateľ je vymedzený v článku 35 smernice 91/674/EHS ( 13 ). Poznámka: Pre usporiadanie výkazu ziskov a strát (technický účet) platí: článok 34 ods. I bod 1 písm. a) smernice 91/674/EHS pre neživotné poistenie a článok 34 ods. II bod 1 písm. a) smernice 91/674/EHS pre životné poistenie.

Pre štatistiku o činnostiach vymedzených v oddiele 3 prílohy VII k nariadeniu (ES) č. 295/2008 je zodpovedajúcim názvom tohto ukazovateľa „penzijné príspevky celkom“. Tento ukazovateľ obsahuje všetky penzijné príspevky splatné počas hospodárskeho roka podľa penzijných zmlúv, akými sú napríklad všetky povinné príspevky, iné pravidelné príspevky, dobrovoľné doplnkové príspevky, došlé transfery, iné príspevky.

Vzťah k podnikovým výkazom

Pre štatistiku o činnostiach vymedzených v oddiele 3 príloh I až IV a VIII k nariadeniu (ES) č. 295/2008, okrem činností zaradených do sekcie K klasifikácie NACE Rev. 2

Štvrtá účtovná smernica: smernica Rady 78/660/EHS

Tržby za vlastné výkony a tovar, ako sú vymedzené vyššie, na štatistické účely obsahujú účtovnú položku:

— čisté tržby vrátane ostatných daní z výrobkov, ktoré sú spojené s tržbami, ale nie sú odpočítateľné

Nariadenia o IAS: nariadenie Európskeho parlamentu a Rady (ES) č. 1606/2002 ( 14 )a nariadenie Komisie (ES) č. 1725/2003

Tržby za vlastné výkony a tovar, ako sú vymedzené vyššie, na štatistické účely obsahujú účtovnú položku:

— výnosy z predaja tovaru a poskytovania služieb (IAS 18.35). Ak sú v tejto položke zahrnuté výnosy z úrokov, dividend a poplatkov za priemyselné a autorské práva, tieto by sa mali odpočítať.

Vzťah k iným ukazovateľom

Pre štatistiku o činnostiach vymedzených v oddiele 3 príloh I až IV a VIII k nariadeniu (ES) č. 295/2008, s výnimkou podnikov s činnosťou zaradenou v sekcii K klasifikácie NACE Rev. 2

— Tržby za vlastné výkony a tovar sa používajú pri výpočte hodnoty produkcie (12 12 0) a iných úhrnov a zostatkov.

— Tržby za vlastné výkony a tovar možno členiť podľa činnosti: tržby z i) hlavnej činnosti, ii) priemyselných činností, iii) obchodných činností nákupu a ďalšieho predaja a sprostredkovateľských činností, iv) sprostredkovateľských činností (zástupcovia), v) iných činností v oblasti služieb (18 11 0 až 18 16 0).

— Tržby za vlastné výkony a tovar možno členiť podľa typu výrobku: členenie tržieb podľa typu výrobku (18 21 0).

Pre štatistiku o činnostiach vymedzených v oddiele 3 prílohy V k nariadeniu (ES) č. 295/2008 sa „hrubé predpísané poistné“ (12 11 0) počíta takto:

Hrubé priame predpísané poistné (12 11 1)

+ Hrubé poistné prijaté zo zaistenia, predpísané poistné (12 11 2).

„Hrubé predpísané poistné“ sa používa pri výpočte hrubého spotrebovaného poistného (32 11 0) a iných úhrnov a zostatkov.

Pre štatistiku o činnostiach vymedzených v oddiele 3 prílohy VII k nariadeniu (ES) č. 295/2008 sa tržby za vlastné výkony a tovar (Penzijné príspevky celkom) počítajú takto:

Prijaté penzijné príspevky od členov (48 00 1)

+ Prijaté penzijné príspevky od zamestnávateľov (48 00 2)

+ Došlé transfery (48 00 3)

+ Ostatné penzijné príspevky (48 00 4)

alebo:

Penzijné príspevky do dávkovo definovaných schém (48 00 5)

+ Penzijné príspevky do príspevkovo definovaných schém (48 00 6)

+ Penzijné príspevky do hybridných schém (48 00 7).

Pre štatistiku o činnostiach vymedzených v oddiele 3 prílohy VIII k nariadeniu (ES) č. 295/2008 sa „tržby za vlastné výkony a tovar“ ďalej členia podľa produktov a sídla klienta.

Kód : 12 11 1

Názov : Hrubé priame predpísané poistné

Príloha : V

Definícia

Článok 35 smernice Rady 91/674/EHS. Zahŕňa sa len priame poistné.

Poznámka:

Pre usporiadanie výkazu ziskov a strát (technický účet) platí: článok 34 ods. I bod 1 písm. a) smernice 91/674/EHS pre neživotné poistenie a článok 34 ods. II bod 1 písm. a) smernice 91/674/EHS pre životné poistenie.

Vzťah k iným ukazovateľom

Hrubé priame predpísané poistné (12 11 1)

+ Hrubé poistné prijaté zo zaistenia, predpísané poistné (12 11 2)

= Hrubé predpísané poistné (12 11 0).

Kód : 12 11 2

Názov : Hrubé poistné prijaté zo zaistenia, predpísané poistné

Príloha : V

Definícia

Článok 35 smernice Rady 91/674/EHS – hrubé poistné prijaté zo zaistenia, predpísané poistné je zahrnuté v technickej časti výkazu ziskov a strát. Vzťahuje sa len na predpísané poistné prijaté zo zaistenia.

Poznámka:

Pre usporiadanie výkazu ziskov a strát (technický účet) platí: článok 34 ods. I bod 1 písm. a) smernice 91/674/EHS pre neživotné poistenie a článok 34 ods. II bod 1 písm. a) smernice 91/674/EHS pre životné poistenie.

Vzťah k iným ukazovateľom

Hrubé priame predpísané poistné (12 11 1)

+ Hrubé poistné prijaté zo zaistenia, predpísané poistné (12 11 2)

= Hrubé predpísané poistné (12 11 0).

Kód : 12 11 3

Názov : Hrubé priame predpísané poistné, individuálne poistné

Príloha : V

Definícia

Článok 35 smernice Rady 91/674/EHS – hrubé priame predpísané poistné, individuálne poistné je zahrnuté v technickej časti výkazu ziskov a strát.

Poznámka:

Pre členenie individuálneho poistného: článok 63 smernice 91/674/EHS.

Vzťah k iným ukazovateľom

Hrubé priame predpísané poistné, individuálne poistné (12 11 3)

+ Hrubé priame predpísané poistné, poistné zo skupinových zmlúv

= Hrubé priame predpísané poistné (12 11 1).

Kód : 12 11 4

Názov : Hrubé priame predpísané poistné, poistné zo skupinových zmlúv

Príloha : V

Definícia

Článok 35 smernice Rady 91/674/EHS – hrubé priame predpísané poistné, poistné zo skupinových zmlúv je zahrnuté v technickej časti výkazu ziskov a strát.

Poznámka:

Pre členenie poistného zo skupinových zmlúv: článok 63 smernice 91/674/EHS.

Vzťah k iným ukazovateľom

Hrubé priame predpísané poistné, individuálne poistné (12 11 3)

+ Hrubé priame predpísané poistné, poistné zo skupinových zmlúv (12 11 4)

= Hrubé priame predpísané poistné (12 11 1)

Kód : 12 11 5

Názov : Hrubé priame predpísané poistné, bežné poistné

Príloha : V

Definícia

Článok 35 smernice Rady 91/674/EHS – hrubé priame predpísané poistné, bežné poistné je zahrnuté v technickej časti výkazu ziskov a strát.

Poznámka:

Pre členenie bežného poistného: článok 63 smernice 91/674/EHS.

Vzťah k iným ukazovateľom

Hrubé priame predpísané poistné, bežné poistné (12 11 5)

+ Hrubé priame predpísané poistné, jednorazové poistné (12 11 6)

= Hrubé priame predpísané poistné (12 11 1).

Kód : 12 11 6

Názov : Hrubé priame predpísané poistné, jednorazové poistné

Príloha : V

Definícia

Článok 35 smernice Rady 91/674/EHS – hrubé priame predpísané poistné, jednorazové poistné je zahrnuté v technickej časti výkazu ziskov a strát.

Poznámka:

Pre členenie jednorazového poistného: článok 63 smernice 91/674/EHS.

Vzťah k iným ukazovateľom

Hrubé priame predpísané poistné, bežné poistné (12 11 5)

+ Hrubé priame predpísané poistné, jednorazové poistné (12 11 6)

= Hrubé priame predpísané poistné (12 11 1).

Kód : 12 11 7

Názov : Hrubé priame predpísané poistné, poistné zo zmlúv bez podielu na poistných prémiách

Príloha : V

Definícia

Článok 35 smernice Rady 91/674/EHS – hrubé priame predpísané poistné, poistné zo zmlúv bez podielu na poistných prémiách je zahrnuté v technickej časti výkazu ziskov a strát.

Poznámka:

Pre členenie poistného zo zmlúv bez podielu na poistných prémiách: článok 63 smernice 91/674/EHS.

Vzťah k iným ukazovateľom

Hrubé priame predpísané poistné, poistné zo zmlúv bez podielu na poistných prémiách (12 11 7)

+ Hrubé priame predpísané poistné, poistné zo zmlúv s podielom na poistných prémiách (12 11 8)

+ Hrubé priame predpísané poistné, poistné zo zmlúv, kde riziko finančného umiestnenia znášajú poistníci (12 11 9)

= Hrubé priame predpísané poistné (12 11 1).

Kód : 12 11 8

Názov : Hrubé priame predpísané poistné, poistné zo zmlúv s podielom na poistných prémiách

Príloha : V

Definícia

Článok 35 smernice Rady 91/674/EHS – hrubé priame predpísané poistné, poistné zo zmlúv s podielom na poistných prémiách je zahrnuté v technickej časti výkazu ziskov a strát.

Poznámka:

Pre členenie poistného zo zmlúv s podielom na poistných prémiách: článok 63 smernice 91/674/EHS.

Vzťah k iným ukazovateľom

Hrubé priame predpísané poistné, poistné zo zmlúv bez podielu na poistných prémiách (12 11 7)

+ Hrubé priame predpísané poistné, poistné zo zmlúv s podielom na poistných prémiách (12 11 8)

+ Hrubé priame predpísané poistné, poistné zo zmlúv, kde riziko finančného umiestnenia znášajú poistníci (12 11 9)

= Hrubé priame predpísané poistné (12 11 1).

Kód : 12 11 9

Názov : Hrubé priame predpísané poistné, poistné zo zmlúv, kde riziko finančného umiestnenia znášajú poistníci

Príloha : V

Definícia

Článok 35 smernice Rady 91/674/EHS – hrubé priame predpísané poistné, poistné zo zmlúv, kde riziko finančného umiestnenia znášajú poistníci, je zahrnuté v technickej časti výkazu ziskov a strát.

Poznámka:

Pre členenie poistného zo zmlúv, kde riziko finančného umiestnenia znášajú poistníci: článok 63 smernice 91/674/EHS.

Vzťah k iným ukazovateľom

Hrubé priame predpísané poistné, poistné zo zmlúv bez podielu na poistných prémiách (12 11 7)

+ Hrubé priame predpísané poistné, poistné zo zmlúv s podielom na poistných prémiách (12 11 8)

+ Hrubé priame predpísané poistné, poistné zo zmlúv, kde riziko finančného umiestnenia znášajú poistníci (12 11 9)

= Hrubé priame predpísané poistné (12 11 1).

Kód : 12 12 0

Názov : Hodnota produkcie

Príloha : I až IV, VI a VII

Definícia

Pre štatistiku o činnostiach vymedzených v oddiele 3 príloh I až IV k nariadeniu (ES) č. 295/2008, s výnimkou podnikov s činnosťou zaradenou v kategórii K NACE Rev. 2

Hodnotou produkcie sa meria hodnota skutočne vyprodukovaná jednotkou na základe predaja, vrátane zmien stavu zásob a vrátane tržieb za tovar a služby.

Hodnota produkcie je vymedzená ako tržby za vlastné výkony a tovar alebo výnosy z predaja tovaru a poskytovania služieb, plus alebo mínus zmeny stavu zásob hotových výrobkov, nedokončenej výroby a tovaru a služieb určených na predaj, mínus náklady na nákup tovaru alebo služieb určených na ďalší predaj (len pre tovar a služby predané počas sledovaného obdobia a bez nákladov na skladovanie a dopravu tovaru kúpeného na ďalší predaj), plus aktivácia hmotného a nehmotného investičného majetku, plus ostatné (prevádzkové a mimoriadne) príjmy (bez dotácií). Príjmy a výdavky klasifikované v podnikových výkazoch ako finančné, alebo ako výnosy vo forme úrokov a dividend, nie sú zahrnuté do hodnoty produkcie. Do nákladov vynaložených na predaný tovar sú zahrnuté nákupy služieb s cieľom ich poskytnutia tretím stranám v nezmenenom stave.

Poznámka : Aktivácia hmotného a nehmotného investičného majetku zahŕňa celú vlastnú produkciu, ktorú si výrobcovia ponechajú ako investíciu. Táto zahŕňa výrobu dlhodobého hmotného majetku (budov atď.), ako aj nehmotného majetku (vývoj softvéru atď.). Aktiváciou hmotného a nehmotného investičného majetku sa rozumie nepredaná produkcia, ktorá sa oceňuje výrobnými nákladmi. Je potrebné vziať do úvahy, že tento dlhodobý majetok sa zahŕňa aj do investícií.

Poznámka : Iné (prevádzkové a mimoriadne) príjmy sú položkou podnikových výkazov. Obsah tejto položky sa môže meniť v závislosti od sektorov a času, a ako taký sa nedá presne definovať na štatistické účely.

Pre štatistiku o činnostiach zaradených do skupín 65.1 a 65.2 klasifikácie NACE Rev. 2 sa hodnota produkcie vymedzuje ako hrubé spotrebované poistné plus celkové príjmy z portfólia investícií plus ostatné poskytnuté služby, mínus hrubé náklady na poistné plnenie znížené o náklady na vybavovanie poistných udalostí, plus kapitálové výnosy a rezervy.

Pre štatistiku o činnostiach vymedzených v oddiele 3 prílohy VI k nariadeniu (ES) č. 295/2008 sa hodnota produkcie vymedzuje ako výnosy z úrokov a podobné príjmy, znížené o splatné úroky a podobné výdavky, plus prijaté provízie, plus výnosy z akcií a iných cenných papierov s premenlivým výnosom, plus čistý zisk alebo čistá strata z finančných operácií, plus iné prevádzkové príjmy.

Pre štatistiku o činnostiach vymedzených v oddiele 3 prílohy VII k nariadeniu (ES) č. 295/2008 sa hodnota produkcie vymedzuje ako tržby za vlastné výkony a tovar znížené o splatné poistné, plus príjmy z finančného umiestnenia, plus ostatné príjmy, plus pohľadávky poistného plnenia bez celkových výdavkov na penzie, bez čistej zmeny výšky technických rezerv.

Pre podniky skupiny 64.11 klasifikácie NACE Rev. 2 (centrálne banky) sa hodnota produkcie vymedzuje ako výnosy z úrokov a podobné príjmy, znížené o splatné úroky a podobné náklady, plus prijaté provízie, plus výnosy z akcií a iných cenných papierov s premenlivým výnosom, plus čistý zisk alebo čistá strata z finančných operácií, plus iné prevádzkové príjmy.

Vzťah k podnikovým výkazom

Pre štatistiku o činnostiach vymedzených v oddiele 3 príloh I až IV k nariadeniu (ES) č. 295/2008, okrem podnikov s činnosťou zaradenou v sekcii K klasifikácie NACE Rev. 2

Štvrtá účtovná smernica: smernica Rady 78/660/EHS

Zložky hodnoty produkcie sú zahrnuté v nasledujúcich účtovných položkách:

— Čisté tržby za vlastné výkony a tovar

— časť iných prevádzkových príjmov – bez dotácií

— časť mimoriadnych príjmov – bez dotácií

— Zmena stavu zásob hotových výrobkov a nedokončenej výroby

— časť surovín a spotrebného materiálu súvisiaca s nákupom a zmena stavu zásob tovaru určeného na ďalší predaj

— Aktivácia výkonov vlastnej výroby.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Zložky hodnoty produkcie sú zahrnuté v nasledujúcich účtovných položkách (metóda podľa funkcie nákladov):

— Výnosy z predaja tovaru a poskytovania služieb, príjmy z poplatkov za priemyselné a autorské práva (okrem výnosov z úrokov a dividend, ak sú zahrnuté vo výnosoch)

— Ostatné príjmy – bez dotácií

— + Zmena stavu zásob hotových výrobkov a nedokončenej výroby

— - časť použitých surovín a spotrebného materiálu súvisiaca s nákupom a zmena stavu zásob tovaru určeného na ďalší predaj

— + Aktivácia výkonov vlastnej výroby (zahrnutá v ostatných príjmoch)

Zložky hodnoty produkcie sú zahrnuté v nasledujúcich účtovných položkách (metóda podľa charakteru nákladov):

— Výnosy z predaja tovaru a poskytovania služieb, príjmy z poplatkov za priemyselné a autorské práva (okrem výnosov z úrokov a dividend, ak sú zahrnuté vo výnosoch)

— Ostatné príjmy – bez dotácií

— - náklady na predaj, okrem nákladov na odpisy

— + aktivácia výkonov vlastnej výroby (zahrnutá v ostatných príjmoch).

Vzťah k iným ukazovateľom

Pre štatistiku o činnostiach vymedzených v oddiele 3 príloh I až IV k nariadeniu (ES) č. 295/2008, okrem podnikov s činnosťou zaradenou v sekcii K klasifikácie NACE Rev. 2, hodnota produkcie vychádza z:

Tržieb za vlastné výkony a tovar (12 11 0)

+/- Zmena stavu zásob hotových výrobkov a nedokončenej výroby (13 21 3)

+/- Zmena stavu zásob tovaru a služieb nakúpených na ďalší predaj v nezmenenom stave (13 21 1)

- Náklady vynaložené na predaný tovar a služby (13 12 0)

+ Aktivácia hmotného a nehmotného investičného majetku

+ Iné prevádzkové výnosy (bez dotácií).

Hodnota produkcie sa používa pri výpočte pridanej hodnoty v cenách výrobných nákladov (12 15 0) a iných úhrnov a zostatkov.

Pre štatistiku o činnostiach zaradených do skupín 65.1 a 65.2 klasifikácie NACE Rev. 2 sa hodnota produkcie počíta takto:

Pre životné poistenie:

Hrubé predpísané poistné (12 11 0)

+ Zmena stavu rezerv na poistné budúcich období v hrubej výške (32 11 2)

+ Výnosy z finančného umiestnenia (32 22 0)

- Rozpustenie opravných položiek k finančnému umiestneniu (32 71 5)

- Výnosy z realizácie finančného umiestnenia (32 71 6)

- Výnosy z majetkových účastí (32 71 1)

+ [(Celkové hrubé technické rezervy (37 30 0) – celkové čisté technické rezervy (37 30 1))/celkové čisté technické rezervy (37 30 1)] × (výnosy z finančného umiestnenia (32 22 0) – rozpustenie opravných položiek k finančnému umiestneniu (32 71 5) – výnosy z realizácie finančného umiestnenia (32 71 6) – výnosy z majetkových účastí (32 71 1))

+ Ostatné technické výnosy v čistej výške (32 16 1)

+ Ostatné príjmy (32 46 0)

- Hrubé platby na poistné plnenia (32 13 1)

- Zmena stavu rezerv na poistné plnenie v hrubej výške (32 13 4)

+ Externé a interné výdavky na vybavenie poistných udalostí (32 61 5)

+ Výnosy z realizácie finančného umiestnenia (32 71 6)

+ Nerealizované prírastky hodnoty finančného umiestnenia (32 23 0)

- Straty z realizácie finančného umiestnenia (32 72 3)

- Nerealizované úbytky hodnoty finančného umiestnenia (32 28 0)

- Zmena stavu rezervy na životné poistenie v hrubej výške (32 25 0)

- Poistné prémie a zľavy v čistej výške (32 16 3)

- Zmena fondu budúcich prídelov (časť 32 29 0)

- Zmeny stavu ostatných technických rezerv v čistej výške, ktoré nie sú uvedené v rámci inej položky (32 16 2).

Pre neživotné poistenie a zaistenie:

Hrubé predpísané poistné (12 11 0)

+ Zmena stavu rezerv na poistné budúcich období v hrubej výške (32 11 2)

+ Výnosy z finančného umiestnenia (32 42 0)

- Rozpustenie opravných položiek k finančnému umiestneniu (32 71 5)

- Výnosy z realizácie finančného umiestnenia (32 71 6)

- Výnosy z majetkových účastí (32 71 1)

+ [(Celkové hrubé technické rezervy (37 30 0) – celkové čisté technické rezervy (37 30 1))/celkové čisté technické rezervy (37 30 1)] × (výnosy z finančného umiestnenia (32 42 0) – rozpustenie opravných položiek k finančnému umiestneniu (32 71 5) – výnosy z realizácie finančného umiestnenia (32 71 6) – výnosy z majetkových účastí (32 71 1))

+ Ostatné technické výnosy v čistej výške (32 16 1)

+ Ostatné príjmy (32 46 0)

- Hrubé platby na poistné plnenia (32 13 1)

- Zmena stavu rezerv na poistné plnenie v hrubej výške (32 13 4)

+ Externé a interné náklady na vybavenie poistných udalostí (32 61 5)

+ Výnosy z realizácie finančného umiestnenia (32 71 6)

- Straty z realizácie finančného umiestnenia (32 72 3)

- Poistné prémie a zľavy v čistej výške (32 16 3)

- Zmena stavu rezervy na vyrovnávanie mimoriadnych rizík (32 15 0)

- Zmeny stavu ostatných technických rezerv v čistej výške, ktoré nie sú uvedené v rámci inej položky (32 16 2).

Pre štatistiku o činnostiach vymedzených v oddiele 3 prílohy VI k nariadeniu (ES) č. 295/2008 sa hodnota produkcie počíta takto:

Prijaté úroky a podobné príjmy (42 11 0)

- Splatné úroky a podobné náklady (42 12 0)

+ Prijaté provízie (42 14 0)

+ Výnosy z akcií a iných cenných papierov s premenlivým výnosom (42 13 1)

+ Čistý zisk alebo čistá strata z finančných operácií (42 20 0)

+ Iné prevádzkové príjmy (42 31 0).

Pre štatistiku o činnostiach vymedzených v oddiele 3 prílohy VII k nariadeniu (ES) č. 295/2008 sa hodnota produkcie počíta takto:

Tržby za vlastné výkony a tovar (12 11 0)

- Splatné poistné (48 05 0)

+ Investičné príjmy (48 01 0)

+ Ostatné príjmy (48 02 2)

+ Pohľadávky poistného plnenia (48 02 1)

- Celkové výdavky na penzie (48 03 0)

- Čistá zmena výšky technických rezerv (48 04 0).

Kód : 12 13 0

Názov : Hrubá obchodná marža

Príloha : II až IV

Definícia

Zodpovedá výnosom z činnosti nákupu a predaja bez ďalšieho spracovania. Vypočítava sa z tržieb za vlastné výkony a tovar, nákupu a zmien stavu zásob tovaru a služieb nakúpených na ďalší predaj v nezmenenom stave.

Do tržieb za vlastné výkony a tovar, nákupov a zmeny stavu zásob sa v tomto prípade zahŕňajú len tržby z predaja, nákupy a zmeny stavu zásob služieb nakúpených s cieľom ich poskytnutia tretím stranám v nezmenenom stave.

Ukazovateľ je známy aj pod názvom hrubé obchodné rozpätie.

Vzťah k podnikovým výkazom

Pre štatistiku o činnostiach vymedzených v oddiele 3 príloh I až IV k nariadeniu (ES) č. 295/2008, okrem podnikov s činnosťou zaradenou v sekcii K klasifikácie NACE Rev. 2

Štvrtá účtovná smernica: smernica Rady 78/660/EHS

Tieto údaje sa v podnikových výkazoch nevedú samostatne. Podľa štvrtej účtovnej smernice (78/660) sú vo výkazoch súčasťou čistých tržieb a surovín a spotrebného materiálu.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Tieto údaje sa v podnikových výkazoch nevedú samostatne. Podľa metódy podľa charakteru nákladov sú súčasťou výnosov a použitých surovín a spotrebného materiálu. Podľa metódy podľa funkcie nákladov sú súčasťou výnosov a nákladov na predaj.

Vzťah k iným ukazovateľom

Hrubá obchodná marža vychádza z:

Tržieb z obchodných činností (18 16 0)

- Náklady vynaložené na predaný tovar a služby (13 12 0)

+/- Zmena stavu zásob tovaru a služieb nakúpených na ďalší predaj v nezmenenom stave (13 21 1).

— Hrubá obchodná marža je súčasťou hodnoty produkcie (12 12 0).

Kód : 12 15 0

Názov : Pridaná hodnota v cenách výrobných nákladov

Príloha : I až IV, VI a VII

Definícia

Pre štatistiku o činnostiach vymedzených v oddiele 3 príloh I až IV k nariadeniu (ES) č. 295/2008, okrem podnikov s činnosťou zaradenou v sekcii K klasifikácie NACE Rev. 2, pridaná hodnota v cenách výrobných nákladov je hrubý príjem z prevádzkových činností upravený o prevádzkové dotácie a nepriame dane.

Možno ju vypočítať z tržieb za vlastné výkony a tovar, plus aktivácia hmotného a nehmotného investičného majetku, plus ostatné prevádzkové výnosy (vrátane prevádzkových dotácií), plus alebo mínus zmeny stavu zásob, mínus spotreba materiálu, energie, služieb a tovaru, mínus iné dane z výrobkov, ktoré súvisia s tržbami, ale nie sú odpočítateľné, mínus clá a dane spojené s výrobou. Clá a dane spojené s výrobou sú povinné platby bez protihodnoty, poskytnuté v hotovosti alebo naturáliách, ktoré vyberá vláda alebo inštitúcie Európskej únie v súvislosti s výrobou a dovozom tovaru a služieb, zamestnávaním pracovnej sily, vlastníctvom alebo používaním pôdy, budov a iného majetku slúžiaceho na výrobu, bez ohľadu na množstvo alebo hodnotu vyrobeného alebo predaného tovaru a služieb. Alternatívne ju možno vypočítať z hrubého prevádzkového prebytku tak, že k nemu pripočítame personálne náklady.

Príjmy a výdavky klasifikované ako finančné v podnikových výkazoch podľa štvrtej účtovnej smernice (78/660) nie sú zahrnuté do pridanej hodnoty. Príjmy a výdavky klasifikované ako príjmy z úrokov, príjmy z dividend, kurzový zisk z úverov a pôžičiek v cudzej mene v súvislosti s úrokovými nákladmi, zisky zo splatenia alebo zániku záväzku alebo finančné náklady podľa nariadenia Komisie (ES) č. 1725/2003 nie sú zahrnuté do pridanej hodnoty.

Pridaná hodnota v cenách výrobných nákladov sa počíta v hrubej výške, keďže sa neodpočítavajú opravné položky (ako napríklad odpisy a straty zo zníženia hodnoty majetku).

Pre štatistiku o činnostiach zaradených do skupín 65.1 a 65.2 klasifikácie NACE Rev. 2 sa pridaná hodnota v cenách výrobných nákladov definuje ako hodnota produkcie mínus hrubá hodnota prijatých služieb zo zaistenia, mínus provízie, mínus iné externé výdavky na tovar a služby.

Pre štatistiku o činnostiach vymedzených v oddiele 3 prílohy VI k nariadeniu (ES) č. 295/2008 sa pridaná hodnota v cenách výrobných nákladov definuje ako hodnota produkcie mínus spotreba materiálu, energie, služieb a tovaru.

Pre štatistiku o činnostiach vymedzených v oddiele 3 prílohy VII k nariadeniu (ES) č. 295/2008 sa pridaná hodnota v cenách výrobných nákladov definuje ako hodnota produkcie mínus spotreba materiálu, energie, služieb a tovaru.

Pri podnikoch skupiny 64.11 klasifikácie NACE Rev. 2 sa pridaná hodnota v cenách výrobných nákladov definuje ako hodnota produkcie mínus spotreba materiálu, energie, služieb a tovaru.

Vzťah k podnikovým výkazom

Pre štatistiku o činnostiach vymedzených v oddiele 3 príloh I až IV k nariadeniu (ES) č. 295/2008, okrem podnikov s činnosťou zaradenou v sekcii K klasifikácie NACE Rev. 2

Štvrtá účtovná smernica: smernica Rady 78/660/EHS

Pridaná hodnota v cenách výrobných nákladov sa môže vypočítať priamo z nasledujúcich účtovných položiek:

— Čisté tržby

— Zmena stavu zásob hotových výrobkov a nedokončenej výroby

— Aktivácia výkonov vlastnej výroby

— Suroviny a spotrebný materiál

— Ostatné externé náklady

— Ostatné prevádzkové náklady

— Iné prevádzkové príjmy

— Mimoriadne výdavky

— Mimoriadne príjmy.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Pridanú hodnotu v cenách výrobných nákladov možno vypočítať priamo z týchto účtovných položiek metódou podľa charakteru nákladov:

Výnosy (okrem výnosov z úrokov a dividend, ak sú zahrnuté vo výnosoch)

+/- Zmena stavu zásob hotových výrobkov a nedokončenej výroby

- Použité suroviny a spotrebný materiál

- Ostatné výdavky

+ Ostatné príjmy.

Pridanú hodnotu v cenách výrobných nákladov možno vypočítať priamo z týchto účtovných položiek metódou podľa funkcie nákladov:

Výnosy (okrem výnosov z úrokov a dividend, ak sú zahrnuté vo výnosoch)

- Náklady na predaj (okrem nákladov na požitky zamestnancov a nákladov na odpisy hmotného a nehmotného investičného majetku)

- Distribučné náklady (okrem nákladov na požitky zamestnancov)

- Správna réžia (okrem nákladov na požitky zamestnancov)

- Ostatné výdavky

+ Ostatné príjmy.

Vzťah k iným ukazovateľom

Pre štatistiku o činnostiach vymedzených v oddiele 3 príloh I až IV k nariadeniu (ES) č. 295/2008, okrem podnikov s činnosťou zaradenou v sekcii K klasifikácie NACE Rev. 2

Pridaná hodnota v cenách výrobných nákladov vychádza z:

Tržieb za vlastné výkony a tovar (12 11 0)

+/- Zmena stavu zásob tovaru a služieb (13 21 0)

+ Aktivácia hmotného a nehmotného investičného majetku

+ Iné prevádzkové príjmy

- Spotreba materiálu, energie, služieb a tovaru (13 11 0)

- Iné dane z výrobkov, ktoré súvisia s tržbami, ale nie sú odpočítateľné

- Clá a dane súvisiace s výrobou.

— Pridaná hodnota v cenách výrobných nákladov sa používa pri výpočte hrubého prevádzkového prebytku (12 17 0) a iných úhrnov a zostatkov.

Pre štatistiku o činnostiach zaradených do skupín 65.1 a 65.2 klasifikácie NACE Rev. 2 sa pridaná hodnota v cenách výrobných nákladov vypočíta takto:

Hodnota produkcie (12 12 0)

- Spotreba materiálu, energie, služieb a tovaru (13 11 0).

Pre štatistiku o činnostiach vymedzených v oddiele 3 prílohy VI k nariadeniu (ES) č. 295/2008 sa pridaná hodnota v cenách výrobných nákladov vypočíta takto:

Hodnota produkcie (12 12 0)

- Spotreba materiálu, energie, služieb a tovaru (13 11 0).

Pre štatistiku o činnostiach vymedzených v oddiele 3 prílohy VII k nariadeniu (ES) č. 295/2008 sa pridaná hodnota v cenách výrobných nákladov vypočíta takto:

Hodnota produkcie (12 12 0)

- Spotreba materiálu, energie, služieb a tovaru (13 11 0).

Kód : 12 17 0

Názov : Hrubý prevádzkový prebytok

Príloha : I až IV

Definícia

Hrubý prevádzkový prebytok je prebytok vytvorený prevádzkovými činnosťami po tom, ako boli vyplatené mzdy za vykonanú prácu. Možno ho vypočítať z pridanej hodnoty v cenách výrobných nákladov, od ktorej sa odpočítajú personálne náklady. Ide o disponibilný zostatok jednotky, ktorý jej umožňuje kompenzovať poskytovateľov vlastných zdrojov a vyrovnať dlh, zaplatiť dane a prípadne financovať celú alebo časť vlastnej investície.

Vzťah k podnikovým výkazom

Pre štatistiku o činnostiach vymedzených v oddiele 3 príloh I až IV k nariadeniu (ES) č. 295/2008, okrem podnikov s činnosťou zaradenou v sekcii K klasifikácie NACE Rev. 2

Štvrtá účtovná smernica: smernica Rady 78/660/EHS

Hrubý prevádzkový prebytok sa môže vypočítať z nasledujúcich účtovných položiek:

Čisté tržby

— Zmena stavu zásob hotových výrobkov a nedokončenej výroby

— Aktivácia výkonov vlastnej výroby,

— Suroviny a spotrebný materiál

— Ostatné externé náklady

— Ostatné prevádzkové náklady

— Iné prevádzkové príjmy

— Mimoriadne náklady

— Mimoriadne príjmy

— Náklady na zamestnancov.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Hrubý prevádzkový prebytok možno vypočítať priamo z týchto účtovných položiek metódou podľa charakteru nákladov:

— Výnosy (okrem výnosov z úrokov a dividend, ak sú zahrnuté vo výnosoch)

— +/- Zmena stavu zásob hotových výrobkov a nedokončenej výroby

— – Použité suroviny a spotrebný materiál

— – Ostatné výdavky

— + Ostatné príjmy

— – Náklady na požitky zamestnancov.

Hrubý prevádzkový prebytok možno vypočítať priamo z týchto účtovných položiek metódou podľa funkcie nákladov:

— Výnosy (okrem výnosov z úrokov a dividend, ak sú zahrnuté vo výnosoch)

— – Náklady na predaj (okrem nákladov na odpisy hmotného a nehmotného investičného majetku)

— – Distribučné náklady (okrem nákladov na odpisy hmotného a nehmotného investičného majetku)

— – Správna réžia (okrem nákladov na odpisy hmotného a nehmotného investičného majetku)

— – Ostatné výdavky (okrem nákladov na odpisy hmotného a nehmotného investičného majetku)

— + Ostatné príjmy.

Vzťah k iným ukazovateľom

Hrubý prevádzkový prebytok vychádza z:

Pridanej hodnoty v cenách výrobných nákladov (12 15 0)

- Personálne náklady (13 31 0).

Kód : 13 11 0

Názov : Spotreba materiálu, energie, služieb a tovaru

Príloha : I až IV, VI a VII

Definícia

Spotreba materiálu, energie, služieb a tovaru zahŕňa hodnotu všetkého tovaru a služieb nakúpených počas účtovného obdobia s cieľom ďalšieho predaja alebo spotreby vo výrobnom procese, okrem investičného majetku, ktorého spotreba je vykázaná ako spotreba fixného kapitálu. Príslušné tovary a služby sa môžu predať ďalej s ďalším spracovaním alebo bez ďalšieho spracovania, úplne použiť (spotrebovať) vo výrobnom procese alebo uskladniť.

Tieto nákupy zahŕňajú materiály, ktoré vstupujú priamo do vyrobených výrobkov (suroviny, medziprodukty, komponenty), plus drobné nástroje a zariadenia neinvestičného charakteru. Okrem toho zahŕňajú hodnotu pomocných materiálov (mazadiel, vody, obalov, údržbárskych a opravárenských materiálov, kancelárskych potrieb) a energetických výrobkov. Tento ukazovateľ zahrňuje aj nákupy materiálov určené na výrobu investičného majetku príslušnou jednotkou.

Patria sem aj služby, za ktoré bolo zaplatené počas referenčného obdobia, bez ohľadu na to, či sú priemyselného, alebo nepriemyselného charakteru. Do tejto hodnoty sa zahŕňajú aj platby za všetku prácu vykonanú tretími stranami v mene jednotky vrátane bežných opráv a údržby, inštalačných prác a technických štúdií. Na druhej strane sem nepatria čiastky zaplatené za inštaláciu investičného majetku a hodnota investičného majetku.

Ďalej sú tu zahrnuté platby za nepriemyselné služby, napr. právne a účtovnícke poplatky, patenty a licenčné poplatky (ak nie sú investičného charakteru), poistné, výdavky na schôdze akcionárov a riadiacich orgánov, príspevky podnikateľským a profesijným združeniam, poštovné, telefónne poplatky, poplatky za elektronickú poštu, telegraf a fax, dopravu tovaru a zamestnancov, reklamné výdavky, provízie (ak nie sú súčasťou miezd a platov), nájomné, bankové poplatky (okrem úrokových platieb) a všetky ostatné podnikateľské služby poskytnuté tretími stranami. Patria sem aj služby, ktoré sú transformované a aktivované jednotkou ako aktivácia hmotného a nehmotného investičného majetku.

Výdavky klasifikované ako finančné výdavky alebo ako výnosy vo forme úrokov a dividend nie sú zahrnuté v spotrebe materiálu, energie, služieb a tovaru.

Spotreba materiálu, energie, služieb a tovaru sa oceňuje kúpnou cenou, t. j. cenou, ktorú kupujúci skutočne zaplatí za výrobky, vrátane daní (bez dotácií) za nakúpené produkty, ale bez daní typu DPH.

Všetky ostatné dane a clá z výrobkov sa preto z ocenenia spotreby materiálu, energie, služieb a tovaru neodpočítavajú. Dane z výroby sú pri oceňovaní tejto spotreby irelevantné.

Pre štatistiku o činnostiach vymedzených v oddiele 3 príloh I až IV k nariadeniu (ES) č. 295/2008, okrem podnikov s činnosťou zaradenou v sekcii K klasifikácie NACE Rev. 2, výdavky klasifikované ako finančné výdavky v podnikových výkazoch sa nezahrnujú do spotreby materiálu, energie, služieb a tovaru.

Pre štatistiku o činnostiach zaradených do skupín 65.1 a 65.2 klasifikácie NACE Rev. 2 sa spotreba materiálu, energie, služieb a tovaru definuje ako hrubá hodnota prijatých služieb zo zaistenia, plus celková výška provízií uvedená v článku 64 smernice Rady 91/674, plus všetky ostatné externé výdavky na tovar a služby (okrem personálnych nákladov).

Pre štatistiku o činnostiach vymedzených v oddiele 3 prílohy VI k nariadeniu (ES) č. 295/2008 sa spotreba materiálu, energie, služieb a tovaru definuje ako splatné provízie, plus ostatná správna réžia, plus ostatné prevádzkové náklady.

Vzťah k podnikovým výkazom

Pre štatistiku o činnostiach vymedzených v oddiele 3 príloh I až IV k nariadeniu (ES) č. 295/2008, okrem podnikov s činnosťou zaradenou v sekcii K klasifikácie NACE Rev. 2

Štvrtá účtovná smernica: smernica Rady 78/660/EHS

Spotreba materiálu, energie, služieb a tovaru sa môže vypočítať z nasledujúcich účtovných položiek:

— Suroviny a spotrebný materiál (pred zúčtovaním zmien stavu zásob tovaru a služieb)

— Ostatné externé náklady (pred zúčtovaním zmien stavu zásob tovaru a služieb)

— časť ostatných prevádzkových nákladov; časť, ktorá sa sem zahŕňa, sa týka platieb za tovary a služby nezahrnuté v predchádzajúcich dvoch skupinách (Suroviny a spotrebný materiál ani ostatné externé náklady). Nezahrnutú časť tvoria platby daní z výroby

— Mimoriadne náklady.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Spotrebu materiálu, energie, služieb a tovaru možno vypočítať z týchto účtovných položiek metódou podľa charakteru nákladov:

— Použité suroviny a spotrebný materiál

— Ostatné výdavky (pred zúčtovaním zmien stavu zásob tovaru a služieb).

Spotrebu materiálu, energie, služieb a tovaru možno vypočítať z týchto účtovných položiek metódou podľa funkcie nákladov:

— Náklady na predaj (pred zúčtovaním zmien stavu zásob tovaru a služieb a okrem nákladov na požitky zamestnancov a nákladov na odpisy hmotného a nehmotného investičného majetku)

— Distribučné náklady (vynaložené počas účtovného obdobia a okrem nákladov na požitky zamestnancov a nákladov na odpisy hmotného a nehmotného investičného majetku)

— Správna réžia (vynaložená počas účtovného obdobia a okrem nákladov na požitky zamestnancov a nákladov na odpisy hmotného a nehmotného investičného majetku)

— Ostatné výdavky.

Vzťah k iným ukazovateľom

Pre štatistiku o činnostiach vymedzených v oddiele 3 príloh I až IV k nariadeniu (ES) č. 295/2008, okrem podnikov s činnosťou zaradenou v sekcii K klasifikácie NACE Rev. 2, sa spotreba materiálu, energie, služieb a tovaru používa na výpočet pridanej hodnoty v cenách výrobných nákladov (12 15 0) a iných úhrnov a zostatkov.

Mnohé položky zahrnuté do spotreby materiálu, energie, služieb a tovaru sa vykazujú samostatne:

— Náklady vynaložené na predaný tovar a služby (13 12 0)

— Platby agentúram za sprostredkovanie pracovných síl (13 13 1)

— Platby za dlhodobý prenájom a operatívny lízing výrobkov (13 41 1)

— Nákup energetických výrobkov (20 11 0).

Pre štatistiku o činnostiach zaradených do skupín 65.1 a 65.2 klasifikácie NACE Rev. 2 sa spotreba materiálu, energie, služieb a tovaru počíta takto:

Pri životnom poistení:

Bilancia zaistenia (32 18 0)

+ [(Celkové hrubé technické rezervy (37 30 0) – celkové čisté technické rezervy (37 30 1))/celkové čisté technické rezervy (37 30 1)] × (výnosy z finančného umiestnenia (32 22 0) – rozpustenie opravných položiek k finančnému umiestneniu (32 71 5) – výnosy z realizácie finančného umiestnenia (32 71 6) – výnosy z majetkových účastí (32 71 1))

+ Provízie (32 61 1)

+ Externé výdavky na tovar a služby (32 61 4).

Pri neživotnom poistení a zaistení:

Bilancia zaistenia (32 18 0)

+ [(Celkové hrubé technické rezervy (37 30 0) – celkové čisté technické rezervy (37 30 1))/celkové čisté technické rezervy (37 30 1)] × (výnosy z finančného umiestnenia (32 42 0) – rozpustenie opravných položiek k finančnému umiestneniu (32 71 5) – výnosy z realizácie finančného umiestnenia (32 71 6) – výnosy z majetkových účastí (32 71 1))

+ Provízie (32 61 1)

+ Externé výdavky na tovar a služby (32 61 4).

Pre štatistiku o činnostiach vymedzených v oddiele 3 prílohy VI k nariadeniu (ES) č. 295/2008 sa spotreba materiálu, energie, služieb a tovaru počíta takto:

Splatné provízie (42 15 0)

+ Ostatné správne náklady (42 32 2)

+ Ostatné prevádzkové náklady (42 33 0).

Pre štatistiku o činnostiach vymedzených v oddiele 3 prílohy VII k nariadeniu (ES) č. 295/2008 sa ukazovateľ spotreba materiálu, energie, služieb a tovaru (13 11 0) používa na výpočet ukazovateľa celkové prevádzkové výdavky (48 06 0).

Kód : 13 12 0

Názov : Náklady vynaložené na predaný tovar a služby

Príloha : I až IV

Definícia

Náklady vynaložené na predaný tovar a služby sú nákupy tovaru s cieľom jeho predaja tretím stranám bez ďalšieho spracovania. Zahŕňajú aj nákupy služieb „fakturačnými“ servisnými spoločnosťami, t. j. spoločnosťami, ktorých tržby netvoria iba agentúrne poplatky účtované za servisnú transakciu (ako v prípade realitných agentov), ale aj skutočná čiastka zahrnutá v servisnej transakcii, napr. nákupy dopravy cestovnými agentúrami. Hodnota tovaru a služieb, ktoré sú predávané tretím stranám na základe provízie, je z tejto definície vylúčená, lebo tieto tovary nie sú kupované ani predávané prostredníctvom agenta dostávajúceho províziu.

Ak hovoríme o nákladoch vynaložených na predané služby, hovoríme o výstupe servisných činností, právach na používanie vopred určených služieb alebo o fyzickej podpore služieb. Náklady vynaložené na predaný tovar a služby sa oceňujú kúpnymi cenami bez odpočítateľnej DPH a iných odpočítateľných daní priamo súvisiacich s tržbami za vlastné výkony a tovar. Žiadne iné dane a clá z výrobkov sa preto neodpočítavajú z hodnoty nákladov vynaložených na predaný tovar a služby.

Dane z výroby sú pri oceňovaní týchto nákupov irelevantné.

Vzťah k podnikovým výkazom

Pre štatistiku o činnostiach vymedzených v oddiele 3 príloh I až IV k nariadeniu (ES) č. 295/2008, okrem podnikov s činnosťou zaradenou v sekcii K klasifikácie NACE Rev. 2

Štvrtá účtovná smernica: smernica Rady 78/660/EHS

Náklady vynaložené na predaný tovar a služby sa v podnikových výkazoch nevedú samostatne. Sú súčasťou:

— Surovín a spotrebného materiálu

— Ostatných externých nákladov

— Ostatných prevádzkových nákladov.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Náklady vynaložené na predaný tovar a služby sa v podnikových výkazoch nevedú samostatne. Sú súčasťou nasledujúcich účtovných položiek z metódy podľa charakteru nákladov:

— Použité suroviny a spotrebný materiál (pred zúčtovaním zmien stavu zásob tovaru a služieb)

— Ostatné výdavky.

Náklady vynaložené na predaný tovar a služby sa v podnikových výkazoch nevedú samostatne. Sú súčasťou nasledujúcich účtovných položiek z metódy podľa funkcie nákladov:

— Náklady na predaj (pred zúčtovaním zmien stavu zásob tovaru a služieb a okrem nákladov na požitky zamestnancov a nákladov na odpisy hmotného a nehmotného investičného majetku)

— Ostatné výdavky.

Vzťah k iným ukazovateľom

Časť spotreby materiálu, energie, služieb a tovaru (13 11 0)

— Náklady vynaložené na predaný tovar a služby sa používajú pri výpočte hrubej obchodnej marže z predaného tovaru a služieb (12 13 0), hodnoty produkcie (12 12 0) a iných úhrnov a zostatkov.

Kód : 13 13 1

Názov : Platby agentúram za sprostredkovanie pracovných síl

Príloha : I až IV

Definícia

V tejto hodnote sú zahrnuté platby sprostredkovateľským agentúram a podobným organizáciám za sprostredkovanie zamestnancov pre podniky klientov na obmedzené obdobie na doplnenie alebo dočasné nahradenie pracovných síl klienta, kde poskytnuté osoby sú zamestnanci jednotky poskytujúcej dočasné služby pomoci. Tieto agentúry a organizácie však neposkytujú priamy dohľad nad svojimi zamestnancami na pracoviskách klienta. Patria sem iba platby za sprostredkovanie zamestnancov, ktoré nesúvisia s poskytovaním špecifickej priemyselnej alebo inej nepriemyselnej služby.

Vzťah k podnikovým výkazom

Pre štatistiku o činnostiach vymedzených v oddiele 3 príloh I až IV k nariadeniu (ES) č. 295/2008, okrem podnikov s činnosťou zaradenou v sekcii K klasifikácie NACE Rev. 2

Štvrtá účtovná smernica: smernica Rady 78/660/EHS

Platby agentúram za sprostredkovanie pracovných síl sa v podnikových výkazoch nevedú samostatne. Sú súčasťou ostatných externých nákladov a ostatných prevádzkových nákladov.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Platby agentúram za sprostredkovanie pracovných síl sa v podnikových výkazoch nevedú samostatne. Sú súčasťou položky ostatné výdavky alebo súčasťou položky použité suroviny a spotrebný materiál (v niektorých prípadoch, keď sa pracovníci agentúry zaoberajú výrobnými činnosťami) z metódy podľa charakteru nákladov.

Platby agentúram za sprostredkovanie pracovných síl sa v podnikových výkazoch nevedú samostatne. Sú súčasťou položiek náklady na predaj, distribučné náklady, správna réžia a/alebo ostatné výdavky z metódy podľa funkcie nákladov.

Pre štatistiku o činnostiach zaradených do skupín 65.1 a 65.2 klasifikácie NACE Rev. 2

Platby agentúram za sprostredkovanie pracovných síl sa v podnikových výkazoch nevedú samostatne, ako je uvedené v článku 34 ods. III bod 16 smernice Rady 91/674/EHS.

Pri štatistike o činnostiach úverových inštitúcií skupín 64.19 a 64.92 klasifikácie NACE Rev. 2

Platby agentúram za sprostredkovanie pracovných síl sa nevedú samostatne v Ostatnej správnej réžii, ako je uvedené v článku 27 ods. 8 písm. b) a článku 28 oddiele A ods. 4 písm. b) smernice 86/635/EHS.

Vzťah k iným ukazovateľom

Časť spotreby materiálu, energie, služieb a tovaru (13 11 0).

Kód : 13 21 0

Názov : Zmena stavu zásob tovaru a služieb

Príloha : III

Definícia

Zmena stavu zásob (kladná alebo záporná) je rozdiel medzi hodnotou zásob na konci a na začiatku referenčného obdobia. Zmena stavu zásob sa môže merať hodnotou prírastkov zásob, od ktorej sa odpočíta hodnota úbytkov a hodnota opakovaných mánk a škôd na zásobách. Zásoby sa uvádzajú v kúpnych cenách bez DPH, ak sú kúpené od inej jednotky, v opačnom prípade sa oceňujú výrobnými nákladmi.

Zásoby (a zmenu stavu zásob) možno členiť nasledovne:

— zásoby hotových výrobkov,

— zásoby nedokončenej výroby,

— zásoby tovaru a služieb nakúpených na ďalší predaj v nezmenenom stave,

— zásoby surovín a spotrebného materiálu.

Zahrnuté sú zásoby hotových výrobkov alebo rozpracovaných výrobkov, ktoré boli vyrobené jednotkou a ešte neboli predané. Tieto výrobky zahŕňajú nedokončenú výrobu patriacu jednotke, aj keď príslušné výrobky sú majetkom tretích strán. Rovnako aj výrobky držané jednotkou a patriace tretím stranám sú vylúčené z tejto definície.

Ďalej sem patria zásoby tovaru a služieb kúpených výlučne s cieľom ich ďalšieho predaja v nezmenenom stave. Nie sú sem zahrnuté zásoby tovaru a služieb, ktoré boli poskytnuté tretím stranám na základe provízie. Výrobky kúpené s cieľom ďalšieho predaja a skladované servisnými podnikmi môžu zahŕňať tovary (výrobné zariadenia v prípade zmlúv o dodávkach na kľúč, alebo budovy v prípade rozvoja nehnuteľností atď.), ako aj služby (práva na používanie reklamných priestorov, doprava, ubytovanie atď.).

Pokiaľ ide o skladované služby, sú to výstupy servisných činností, práva na používanie vopred určených služieb alebo fyzická podpora služieb.

Patria sem aj zásoby surovín a pomocných materiálov, medziproduktov, komponentov, energie, drobných nástrojov neinvestičného charakteru a služby, ktoré patria jednotke.

Vzťah k podnikovým výkazom

Štvrtá účtovná smernica: smernica Rady 78/660/EHS

Zmeny stavu zásob tovaru a služieb sa môžu vypočítať z nasledujúcich položiek:

Zmena stavu zásob hotových výrobkov a nedokončenej výroby

Časť surovín a spotrebného materiálu

Časť ostatných externých nákladov

Časť ostatných prevádzkových nákladov.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Zmeny stavu zásob tovaru a služieb sa môžu vypočítať z nasledujúcich položiek výkazu ziskov a strát podľa charakteru nákladov:

Zmena stavu zásob hotových výrobkov a nedokončenej výroby

Časť použitých surovín a spotrebného materiálu

Časť ostatných výdavkov.

Zmeny stavu zásob tovaru a služieb sa môžu vypočítať z nasledujúcich položiek výkazu ziskov a strát podľa funkcie nákladov:

Časť nákladov na predaj

Časť distribučných nákladov

Časť správnej réžie

Časť ostatných výdavkov.

Vzťah k iným ukazovateľom

— Zmena stavu zásob tovaru a služieb sa používa pri výpočte pridanej hodnoty v cenách výrobných nákladov (12 15 0) a iných úhrnov a zostatkov.

— Zmenu stavu zásob tovaru a služieb možno členiť podľa typu zásob: i) zmena stavu zásob tovaru a služieb nakúpených na ďalší predaj v nezmenenom stave (13 21 1) ii) zmena stavu zásob hotových výrobkov a nedokončenej výroby (13 21 3) a iii) zmena stavu zásob surovín a spotrebného materiálu.

Kód : 13 21 1

Názov : Zmena stavu zásob tovaru a služieb nakúpených na ďalší predaj v nezmenenom stave

Príloha : III

Definícia

Tento ukazovateľ je definovaný ako zmena stavu zásob v kúpnych cenách bez DPH medzi koncom a začiatkom referenčného obdobia. Zmena stavu zásob sa môže merať hodnotou prírastkov zásob výrobkov, kúpených s cieľom ďalšieho predaja, od ktorej sa odpočíta hodnota úbytkov a hodnota opakovaných mánk a škôd na zásobách.

V týchto zásobách sú zahrnuté tovary a služby kúpené za výlučným účelom ich ďalšieho predaja v nezmenenom stave. Nie sú sem zahrnuté zásoby tovaru a služieb, ktoré boli poskytnuté tretím stranám na základe provízie.

Výrobky kúpené s cieľom ďalšieho predaja a skladované servisnými podnikmi môžu zahŕňať tovary (výrobné zariadenia v prípade zmlúv o dodávkach na kľúč, alebo budovy v prípade investičného podnikania v stavebníctve atď.), ako aj služby (práva na používanie reklamných priestorov, doprava, ubytovanie atď.).

Pokiaľ ide o skladované služby, sú to výstupy servisných činností, práva na používanie vopred určených služieb alebo fyzická podpora služieb.

Vzťah k podnikovým výkazom

Štvrtá účtovná smernica: smernica Rady 78/660/EHS

Zmena stavu zásob tovaru a služieb nakúpených na ďalší predaj v nezmenenom stave sa v podnikových výkazoch nevedie samostatne. Je súčasťou surovín a spotrebného materiálu, ostatných externých nákladov a ostatných prevádzkových nákladov.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Zmeny stavu zásob tovaru a služieb nakúpených na ďalší predaj v nezmenenom stave sa v podnikových výkazoch nevedú samostatne. Sú súčasťou použitých surovín a spotrebných materiálov a ostatných výdavkov vo výkaze ziskov a strát podľa charakteru nákladov.

Zmeny stavu zásob tovaru a služieb nakúpených na ďalší predaj v nezmenenom stave sa v podnikových výkazoch nevedú samostatne. Sú súčasťou nákladov na predaj a ostatných výdavkov vo výkaze ziskov a strát podľa funkcie nákladov.

Vzťah k iným ukazovateľom

— Zmena stavu zásob tovaru a služieb nakúpených na ďalší predaj v nezmenenom stave sa používa pri výpočte hrubej obchodnej marže (12 13 0), hodnoty produkcie (12 12 0) a iných úhrnov a zostatkov.

— Časť zmeny stavu zásob tovaru a služieb (13 21 0).

Kód : 13 21 3

Názov : Zmena stavu zásob hotových výrobkov a nedokončenej výroby

Príloha : II a IV

Definícia

Tento ukazovateľ je definovaný ako zmena hodnoty zásob hotových výrobkov alebo rozpracovaných výrobkov, ktoré boli vyrobené jednotkou a ešte neboli predané medzi prvým a posledným dňom referenčného obdobia.

Tieto výrobky zahŕňajú nedokončenú výrobu patriacu jednotke, aj keď príslušné výrobky sú majetkom tretích strán. Rovnako aj výrobky držané jednotkou a patriace tretím stranám sú vylúčené z tejto definície.

Zásoby sú ocenené výrobnými nákladmi a oceňujú sa pred tvorbou opravných položiek (napr. o odpisy).

Vzťah k podnikovým výkazom

Štvrtá účtovná smernica: smernica Rady 78/660/EHS

Zmeny stavu zásob hotových výrobkov a nedokončenej výroby sa vedú v podnikových výkazoch v položke zmena stavu zásob hotových výrobkov a nedokončenej výroby.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Zmeny stavu zásob hotových výrobkov a nedokončenej výroby sa vedú vo výkaze ziskov a strát podľa charakteru nákladov v položke zmeny stavu zásob hotových výrobkov a nedokončenej výroby.

Zmeny stavu zásob hotových výrobkov a nedokončenej výroby sú súčasťou položky náklady na predaj vo výkaze ziskov a strát podľa funkcie nákladov.

Vzťah k iným ukazovateľom

— Zmena stavu zásob hotových výrobkov a nedokončenej výroby jednotky sa používa pri výpočte hodnoty produkcie (12 12 0) a iných úhrnov a zostatkov.

— Časť zmeny stavu zásob tovaru a služieb (13 21 0).

Kód : 13 31 0

Názov : Personálne náklady

Príloha : I až VII

Definícia

Personálne náklady sú definované ako celkové odmeny, peňažné aj naturálne, ktoré zamestnávateľ zaplatil zamestnancovi (stálym zamestnancom a zamestnancom na dobu určitú, ako aj domáckym pracovníkom) za prácu, ktorú vykonali počas referenčného obdobia. Personálne náklady zahŕňajú aj dane a príspevky zamestnancov na sociálne zabezpečenie, zrážané príslušnou jednotkou, ako aj povinné a dobrovoľné príspevky zamestnávateľa na sociálne zabezpečenie.

Personálne náklady tvoria:

— mzdy a platy

— náklady zamestnávateľov na sociálne zabezpečenie.

Patria sem všetky odmeny zaplatené počas referenčného obdobia bez ohľadu na to, či boli zaplatené na základe odpracovaného času, výkonov alebo úkolovej práce, a či sa vyplácajú pravidelne alebo nie. Zahŕňajú sa sem všetky odmeny, výkonnostné prémie, dobrovoľné plnenia, trinásty plat (a podobne pevne stanovené bonusy), platby zamestnancom, ktoré súvisia s prepúšťaním, príspevky na ubytovanie, dopravu, životné náklady a rodinné prídavky, provízie, poplatky za pracovnú pohotovosť, nadčasy, prácu v noci atď., ako aj dane, príspevky na sociálne zabezpečenie a iné čiastky, ktoré dlhujú zamestnanci a ktoré sú zrážané pri zdroji zamestnávateľmi.

Okrem toho sem patria náklady zamestnávateľa na sociálne zabezpečenie. Tieto náklady zahŕňajú príspevky zamestnávateľa na sociálne zabezpečenie v rámci systému dôchodkového a nemocenského zabezpečenia, zabezpečenia v materstve, invalidite a nezamestnanosti, zabezpečenie pri pracovných úrazoch a chorobách z povolania, rodinné prídavky a iné. Tieto náklady sa sem zahŕňajú bez ohľadu na to, či vyplývajú zo zákona, či sú dohodnuté kolektívne, zmluvné alebo dobrovoľné.

Platby agentúram za sprostredkovanie pracovných síl nie sú súčasťou personálnych nákladov.

Vzťah k podnikovým výkazom

Štvrtá účtovná smernica: smernica Rady 78/660/EHS

Personálne náklady sa môžu vypočítať priamo z týchto účtovných položiek:

— Náklady na zamestnancov, ktoré tvorí súčet položiek mzdy a platy a náklady na sociálne zabezpečenie.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Personálne náklady sa môžu vypočítať priamo z účtovnej položky náklady na požitky zamestnancov vo výkaze ziskov a strát podľa charakteru nákladov.

Náklady na požitky zamestnancov sa vykazujú navyše k výkazu ziskov a strát podľa funkcie nákladov.

Vzťah k iným ukazovateľom

Personálne náklady sú založené na:

Mzdy a platy (13 32 0)

+ Náklady na sociálne zabezpečenie (13 33 0).

Personálne náklady sa používajú pri výpočte hrubého prevádzkového prebytku (12 17 0) a iných úhrnov a zostatkov.

Kód : 13 32 0

Názov : Mzdy a platy

Príloha : I až IV

Definícia

Mzdy a platy sú definované ako „celkové odmeny, peňažné alebo naturálne, poskytnuté všetkým osobám uvedeným na výplatnej listine (vrátane domáckych pracovníkov) za prácu vykonanú počas účtovného obdobia“ bez ohľadu na to, či boli vyplatené na základe odpracovaných hodín, výkonu alebo úkolovej práce a či sú vyplácané pravidelne alebo nie.

Mzdy a platy zahŕňajú hodnoty všetkých sociálnych príspevkov, daní z príjmov atď., ktoré platí zamestnanec, aj keď ich v skutočnosti zráža zamestnávateľ, ktorý ich za zamestnanca vypláca priamo sociálnym poisťovniam, daňovým úradom atď. Mzdy a platy nezahŕňajú sociálne príspevky platené zamestnávateľom.

Mzdy a platy zahŕňajú: všetky odmeny, prémie, dobrovoľné plnenia, trinásty plat, odchodné, príspevky na ubytovanie, dopravu, životné náklady, rodinné prídavky, prepitné, provízie, poplatky za pracovnú pohotovosť atď. prijaté zamestnancami, ako aj dane, príspevky na sociálne zabezpečenie a iné čiastky platené zamestnancami a zrážané pri zdroji zamestnávateľom. Mzdy a platy, ktoré zamestnávateľ ďalej platí v prípade choroby, pracovného úrazu, materskej dovolenky alebo zamestnania na kratší pracovný čas sa môžu uviesť sem alebo do výdavkov na sociálne zabezpečenie, v závislosti od účtovných postupov jednotky.

Platby agentúram za sprostredkovanie pracovných síl nie sú súčasťou platov a miezd.

Vzťah k podnikovým výkazom

Štvrtá účtovná smernica: smernica Rady 78/660/EHS

Mzdy a platy sa vedú v podnikových výkazoch v položke mzdy a platy.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Mzdy a platy sú súčasťou položky náklady na požitky zamestnancov vo výkaze ziskov a strát podľa charakteru nákladov.

Mzdy a platy sú súčasťou položky náklady na požitky zamestnancov vykazovanej navyše k výkazu ziskov a strát podľa funkcie nákladov.

Vzťah k iným ukazovateľom

Mzdy a platy sa používajú pri výpočte personálnych nákladov (13 31 0)

Kód : 13 33 0

Názov : Náklady na sociálne zabezpečenie

Príloha : I až IV

Definícia

Náklady zamestnávateľov na sociálne zabezpečenie zodpovedajú čiastke, ktorá sa rovná hodnote sociálnych príspevkov, ktoré zaplatili zamestnávatelia, aby zabezpečili svojim zamestnancom nárok na sociálne dávky.

Náklady zamestnávateľa na sociálne zabezpečenie zahŕňajú príspevky zamestnávateľa na sociálne zabezpečenie, konkrétne na starobné dôchodky, podporu v chorobe a materstve, invalidné dôchodky, podpory v nezamestnanosti, pracovné úrazy a choroby z povolania, rodinné prídavky a iné účely.

Patria sem náklady na všetkých zamestnancov vrátane domáckych pracovníkov a učňov.

Zahŕňajú sa sem príspevky do všetkých fondov bez ohľadu na to, či vyplývajú zo zákona, či sú kolektívne dohodnuté, zmluvné alebo dobrovoľné. Mzdy a platy, ktoré zamestnávateľ ďalej platí v prípade choroby, pracovného úrazu, materskej dovolenky alebo zamestnania na kratší pracovný čas, sa môžu uviesť sem alebo do miezd a platov, v závislosti od účtovných postupov jednotky.

Vzťah k podnikovým výkazom

Štvrtá účtovná smernica: smernica Rady 78/660/EHS

Náklady na sociálne zabezpečenie sa vedú v podnikových výkazoch v položke náklady na sociálne zabezpečenie.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Náklady na sociálne zabezpečenie sú súčasťou položky náklady na požitky zamestnancov vo výkaze ziskov a strát podľa charakteru nákladov.

Náklady na sociálne zabezpečenie sú súčasťou položky náklady na požitky zamestnancov vykazovanej navyše k výkazu ziskov a strát podľa funkcie nákladov.

Vzťah k iným ukazovateľom

Náklady na sociálne zabezpečenie sa používajú pri výpočte personálnych nákladov (13 31 0).

Kód : 13 41 1

Názov : Platby za dlhodobý prenájom a operatívny lízing výrobkov

Príloha : II a IV

Definícia

Platby za dlhodobý prenájom zahŕňajú všetky výdavky súvisiace s prenájmom hmotného majetku na dobu dlhšiu ako jeden rok.

Operatívny lízing zahŕňa prenájmy, pri ktorých sa v podstate neprenášajú všetky riziká a úžitky spojené s právnym vlastníctvom na príjemcu lízingu. Pri operatívnom lízingu príjemca lízingu nadobúda právo používať predmet dlhodobej spotreby počas určitého obdobia, ktoré môže byť dlhé alebo krátke a nemusí byť nevyhnutne určené vopred. Po uplynutí obdobia prenájmu poskytovateľ lízingu očakáva, že dostane svoj predmet späť viac-menej v rovnakom stave, v akom ho prenajal, s výnimkou bežného opotrebenia. Čiže obdobie prenájmu nepokrýva celé obdobie životnosti tohto predmetu ani jeho prevažnú časť. Platby za operatívny lízing výrobkov súvisia s nákladmi na používanie hmotného majetku, poskytnutého príslušnej jednotke na základe týchto zmlúv.

Ak sa všetky riziká a úžitky spojené s vlastníctvom de facto (ale nie de iure) prevedú z poskytovateľa lízingu na príjemcu lízingu, ide o finančný lízing. Pri finančnom lízingu obdobie lízingu pokrýva celú alebo väčšiu časť životnosti predmetov dlhodobej spotreby. Na konci obdobia lízingu má príjemca lízingu často právo kúpiť si predmetný výrobok za nominálnu cenu. Poskytovateľ lízingu nemusí mať žiadne odborné znalosti o príslušnom predmete. Neposkytuje príjemcovi lízingu žiadne služby opravy, údržby ani výmeny. Predmet si zvyčajne vyberá príjemca lízingu a dodáva mu ho priamo výrobca alebo predajca. Úloha poskytovateľa lízingu je preto čisto finančná. Všetky platby súvisiace s finančným lízingom by mali byť vylúčené z ukazovateľa 13 41 1. Kúpna cena príslušného predmetu by sa mala uvádzať v rámci hrubých investícií v čase nadobudnutia tovaru.

Vzťah k podnikovým výkazom

Štvrtá účtovná smernica: smernica Rady 78/660/EHS

Platby za dlhodobý prenájom alebo operatívny lízing výrobkov sa v podnikových výkazoch nevedú samostatne. Sú súčasťou ostatných externých nákladov a ostatných prevádzkových nákladov.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Platby za dlhodobý prenájom a operatívny lízing výrobkov sa v podnikových výkazoch nevedú samostatne. Sú súčasťou ostatných výdavkov vo výkaze ziskov a strát podľa charakteru nákladov.

Platby za dlhodobý prenájom a operatívny lízing výrobkov sa v podnikových výkazoch nevedú samostatne. Sú súčasťou ostatných výdavkov vo výkaze ziskov a strát podľa funkcie nákladov.

Vzťah k iným ukazovateľom

Časť spotreby materiálu, energie, služieb a tovaru (13 11 0).

Kód : 15 11 0

Názov : Hrubé investície do hmotného majetku

Príloha : I až IV, VI a VII

Definícia

Investície do všetkého hmotného majetku realizované počas referenčného obdobia. Patrí sem nový a existujúci dlhodobý hmotný majetok bez ohľadu na to, či bol kúpený od tretích strán, nadobudnutý na základe zmluvy o finančnom lízingu (t. j. právo používať predmety dlhodobej spotreby za platby nájomného počas vopred určeného dlhšieho obdobia), alebo vyrobený pre vlastnú potrebu (t. j. aktivácia hmotného investičného majetku), ktorého životnosť presahuje jeden rok, vrátane nevyrábaného hmotného majetku, napr. pozemkov. Hranica životnosti tovaru, ktorý sa môže aktivovať, sa môže zvýšiť v závislosti od účtovných postupov spoločnosti, ak tieto postupy vyžadujú dlhšiu predpokladanú životnosť, než je vyššie uvedená jednoročná hranica.

Všetky investície sa oceňujú pred vytvorením opravných položiek (t. j. bez odrátania opravných položiek) a pred odrátaním príjmu z ich predaja. Kúpený majetok sa oceňuje kúpnou cenou, t. j. zahrnujú sa sem náklady na dopravu a montáž, poplatky, dane a ostatné náklady na prevod vlastníctva. Hodnota majetku nadobudnutého prostredníctvom finančného lízingu zodpovedá trhovej hodnote majetku, len ak bol kúpený v roku nadobudnutia. Táto hodnota je v zásade uvedená v zmluve, alebo sa môže odhadnúť spočítaním časti splátok, ktoré pokrývajú investičné výdavky (platbu). Časť splátok, ktorá zodpovedá úrokovým platbám treba vylúčiť. Vlastný aktivovaný hmotný majetok sa oceňuje výrobnými nákladmi. Majetok nadobudnutý prostredníctvom reštrukturalizácie (napr. zlúčenia, prevzatia, rozdelenia alebo vyčlenenia) sa sem nezahŕňa. Nákupy drobných nástrojov, ktoré sa neaktivujú, sú zahrnuté do bežných výdavkov.

Patria sem aj všetky doplnky, zmeny, modernizácie a renovácie, ktoré predlžujú životnosť alebo zvyšujú výrobnú kapacitu investičného majetku.

Náklady na bežnú údržbu sa sem nezahŕňajú, rovnako ani hodnota investičného majetku používaného na základe nájomných zmlúv a zmlúv o operatívnom lízingu a bežné výdavky naň. Ročné platby za majetok používaný na základe finančného lízingu treba vylúčiť. Vylúčené sú aj investície do nehmotných a finančných aktív.

Finančný lízing je ďalej charakterizovaný skutočnosťou, že všetky riziká a úžitky spojené s vlastníctvom sa de facto, ale nie de iure prevedú z poskytovateľa na príjemcu lízingu. Pri finančnom lízingu obdobie lízingu pokrýva celú alebo väčšiu časť životnosti predmetov dlhodobej spotreby. Na konci obdobia lízingu má príjemca často možnosť kúpiť si predmetné aktívum za nominálnu cenu. Úloha poskytovateľa je čisto finančná.

Pokiaľ ide o zaznamenávanie investícií, v prípade ktorých môže fakturovanie, dodanie, platba a prvé použitie aktíva prebehnúť v rôznych referenčných obdobiach, výhľadovo sa navrhuje používanie tejto metódy:

Investície sa zaznamenajú, keď sa vlastníctvo prevedie na jednotku, ktorá majetok zamýšľa používať. Pri majetku nadobudnutom prostredníctvom finančného lízingu sa má hodnota zaznamenať v čase, keď sa predmet dodá príjemcovi. Aktivovaná výroba sa zaznamenáva, keď sa vyrobí. Pokiaľ ide o zaznamenávanie investícií realizovaných v identifikovateľných etapách, každá čiastková investícia by sa mala zaznamenať v tom referenčnom období, v ktorom bola vykonaná.

V praxi to nemusí byť možné a účtovnícke zvyklosti spoločnosti môžu viesť k tomu, že bude potrebné uplatniť nasledujúce priblíženie sa k uvedenej metóde:

i) investície sa zaznamenávajú v referenčnom období, v ktorom sú dodané,

ii) investície sa zaznamenávajú v referenčnom období, v ktorom vstúpia do výrobného procesu,

iii) investície sa zaznamenávajú v referenčnom období, v ktorom sa fakturujú,

iv) investície sa zaznamenávajú v referenčnom období, v ktorom boli zaplatené.

Vzťah k podnikovým výkazom

Investície sa v súvahe nevykazujú. Prírastky, úbytky a prevody všetkého dlhodobého majetku, ako aj tvorba opravných položiek k tomuto dlhodobému majetku, sú však uvedené v súvahe alebo v poznámkach k účtovnej závierke.

Štvrtá účtovná smernica: smernica Rady 78/660/EHS

Hmotné aktíva sú uvedené v podnikových výkazoch v položke dlhodobý majetok – hmotný majetok. Hodnota hmotného majetku nadobudnutého prostredníctvom finančného lízingu sa v štvrtej účtovnej smernici neuvádza. Niektoré vnútroštátne účtovné štandardy však umožňujú tento majetok v súvahe aktivovať.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Hmotné aktíva sú uvedené v podnikových výkazoch v položke nehnuteľnosti, stroje a zariadenia. Informácie o finančnom lízingu sa v podnikových výkazoch zverejňujú samostatne.

Vzťah k iným ukazovateľom

Hrubé investície do hmotného majetku zahŕňajú:

Hrubé investície do pozemkov (15 12 0)

+ Hrubé investície do existujúcich budov a stavieb (15 13 0)

+ Hrubé investície do výstavby a prestavby budov (15 14 0)

+ Hrubé investície do strojov a zariadení (15 15 0).

Hrubé investície do hmotného majetku môžu byť vyššie ako súčet 15 12 0 + 15 13 0 + 15 14 0 + 15 15 0, keďže existujú majetkové položky, ako napríklad umenie, lesné porasty, ovocné sady, dobytok…, ktoré nemožno priradiť do žiadnej z uvedených kategórií hmotného majetku.

Kód : 15 12 0

Názov : Hrubé investície do pozemkov

Príloha : II až IV

Definícia

Do tohto ukazovateľa sú okrem pozemku zahrnuté podzemné zásoby, lesy a vnútrozemské vodné plochy. Ak sa pozemok kúpi s existujúcimi budovami a hodnotu týchto dvoch prvkov nemožno rozdeliť, celková hodnota sa zaznamená pod touto položkou za predpokladu, že hodnota pozemku prevyšuje hodnotu existujúcich budov. Ak sa predpokladá, že existujúce budovy majú väčšiu hodnotu než pozemok, celková hodnota sa zahrnie do hrubých investícií do existujúcich budov a stavieb (15 13 0). Patria sem aj pozemky, ktorých hodnota bola zvýšená len urovnaním, položením potrubí alebo vybudovaním chodníkov alebo ciest. Naopak, nepatria sem pozemky nadobudnuté prostredníctvom reštrukturalizácií (napr. zlúčení, prevzatí, rozdelení, odčlenení).

Vzťah k podnikovým výkazom

Tieto investície sa v súvahe nevykazujú. Prírastky, úbytky a prevody všetkého dlhodobého majetku, ako aj tvorba opravných položiek k tomuto dlhodobému majetku, sú však uvedené v súvahe alebo v poznámkach k účtovnej závierke.

Štvrtá účtovná smernica: smernica Rady 78/660/EHS

Pozemky nie sú samostatnou položkou zoznamu hmotného majetku zahrnutého v podnikových výkazoch v položke dlhodobý majetok – hmotný majetok – pozemky a stavby. Časť súvisiaca s budovami by sa mala z neho vylúčiť. Mala by sa sem zahrnúť časť poskytnutých preddavkov a nedokončených hmotných investícií, pokiaľ súvisia s pozemkami.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Hrubé investície do pozemkov sa v podnikových výkazoch neuvádzajú samostatne, sú zahrnuté pod položku nehnuteľnosti, stroje a zariadenia.

Vzťah k iným ukazovateľom

Časť hrubých investícií do hmotného majetku (15 11 0).

Kód : 15 13 0

Názov : Hrubé investície do existujúcich budov a stavieb

Príloha : II až IV

Definícia

Tieto investície zahŕňajú náklady na existujúce budovy (ktoré sa používali predtým) a na stavby, ktoré boli nadobudnuté počas referenčného obdobia. Ak bol pozemok kúpený s existujúcimi budovami a hodnotu týchto dvoch prvkov nemožno rozdeliť, celková hodnota sa zaznamená pod touto položkou za predpokladu, že hodnota existujúcich budov prevyšuje hodnotu pozemku. Ak sa predpokladá, že pozemok má väčšiu hodnotu než existujúce budovy, celková hodnota sa uvedie do hrubých investícií do pozemkov (15 12 0). Nepatrí sem nákup nových budov, ktoré neboli nikdy používané. Nepatria sem ani existujúce budovy a stavby nadobudnuté prostredníctvom reštrukturalizácií (napr. zlúčení, prevzatí, rozdelení, odčlenení).

Vzťah k podnikovým výkazom

Investície sa v súvahe nevykazujú. Prírastky, úbytky a prevody všetkého dlhodobého majetku, ako aj tvorba opravných položiek k tomuto dlhodobému majetku, sú však uvedené v súvahe alebo v poznámkach k účtovnej závierke.

Štvrtá účtovná smernica: smernica Rady 78/660/EHS

Hrubé investície do existujúcich budov a stavieb nie sú samostatnou položkou zoznamu hmotného majetku zahrnutého v podnikových výkazoch v položke dlhodobý majetok – hmotný majetok – pozemky a stavby. Časti súvisiace s pozemkami, výstavbou a prestavbou budov by sa mali z neho vylúčiť. Mala by sa sem zahrnúť časť poskytnutých preddavkov a nedokončených hmotných investícií, pokiaľ súvisia s existujúcimi budovami a stavbami.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Hrubé investície do existujúcich budov a stavieb sa v podnikových výkazoch neuvádzajú samostatne, sú zahrnuté v položke nehnuteľnosti, stroje a zariadenia.

Vzťah k iným ukazovateľom

Časť hrubých investícií do hmotného majetku (15 11 0).

Kód : 15 14 0

Názov : Hrubé investície do výstavby a prestavby budov

Príloha : II až IV

Definícia

Tento ukazovateľ zahŕňa výdavky na výstavbu alebo prestavbu budov v sledovanom období. Patrí sem nákup nových budov, ktoré neboli nikdy použité. Rovnako sem patria všetky prístavby, prestavby, zlepšenia a renovácie, ktoré predlžujú životnosť, alebo zvyšujú produktívnu kapacitu budov.

Zahrnuté sú trvalé inštalácie, napr. vodovod, ústredné kúrenie, klimatizácia, osvetlenie atď., ako aj stavebné náklady súvisiace s ropnými vrtmi (vŕtaním), prevádzkovanými baňami, potrubiami, elektrickými rozvodmi, plynovodmi, železničnými traťami, prístavnými zariadeniami, cestami, mostmi, viaduktmi, kanalizáciou a inými zlepšeniami pozemkov. Náklady na bežnú údržbu sú vylúčené.

Vzťah k podnikovým výkazom

Investície sa v súvahe nevykazujú. Prírastky, úbytky a prevody všetkého dlhodobého majetku, ako aj tvorba opravných položiek k tomuto dlhodobému majetku, sú však uvedené v súvahe alebo v poznámkach k účtovnej závierke.

Štvrtá účtovná smernica: smernica Rady 78/660/EHS

Hrubé investície do výstavby a prestavby budov nie sú samostatnou položkou zoznamu hmotného majetku zahrnutého v podnikových výkazoch v položke dlhodobý majetok – hmotný majetok – pozemky a stavby. Časti súvisiace s pozemkami a existujúcimi budovami a stavbami by sa mali vylúčiť. Mala by sa sem zahrnúť časť poskytnutých preddavkov a nedokončených hmotných investícií, pokiaľ súvisia s existujúcou výstavbou a prestavbou budov.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Hrubé investície do výstavby a prestavby budov sa v podnikových výkazoch neuvádzajú samostatne, sú zahrnuté v položke nehnuteľnosti, stroje a zariadenia.

Vzťah k iným ukazovateľom

Časť hrubých investícií do hmotného majetku (15 11 0).

Kód : 15 15 0

Názov : Hrubé investície do strojov a zariadení

Príloha : II až IV

Definícia

Tento ukazovateľ zahŕňa strojové zariadenia (kancelárske stroje atď.), špeciálne vozidlá používané v prevádzkových priestoroch, iné stroje a zariadenia, všetky vozidlá a lode používané mimo prevádzkových priestorov, t. j. motorové vozidlá, komerčné vozidlá a nákladné autá, ako aj zvláštne vozidlá všetkých typov, lode, železničné vagóny atď. nadobudnuté počas referenčného obdobia ako nové alebo použité. Stroje a zariadenia nadobudnuté prostredníctvom reštrukturalizácie (napr. zlúčení, prevzatí, rozdelení, rozčlenení) sem nepatria. Ďalej sem patria všetky doplnenia, zmeny, zlepšenia a renovácie, ktoré predlžujú životnosť alebo zvyšujú produktívnu kapacitu tohto investičného majetku. Náklady na bežnú údržbu sú vylúčené.

Vzťah k podnikovým výkazom

Investície sa v súvahe nevykazujú. Prírastky, úbytky a prevody všetkého dlhodobého majetku, ako aj tvorba opravných položiek k tomuto dlhodobému majetku, sú však uvedené v súvahe alebo v poznámkach k účtovnej závierke.

Štvrtá účtovná smernica: smernica Rady 78/660/EHS

Hrubé investície do strojov a zariadení sú v podnikových výkazoch zahrnuté do súpisu hmotného majetku v položke dlhodobý majetok – hmotný majetok – stroje a zariadenia a ostatný inventár, nástroje a zariadenia. Mala by sa sem zahrnúť časť poskytnutých preddavkov a obstarávaného dlhodobého hmotného majetku, pokiaľ súvisia so strojmi a zariadeniami.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Hrubé investície do strojov a zariadení sa v podnikových výkazoch neuvádzajú samostatne, ale sú zahrnuté v položke nehnuteľnosti, stroje a zariadenia. Mala by sa sem zahrnúť časť poskytnutých preddavkov a obstarávaného dlhodobého hmotného majetku, pokiaľ súvisia so strojmi a zariadeniami.

Vzťah k iným ukazovateľom

Časť hrubých investícií do hmotného majetku (15 11 0).

Kód : 15 21 0

Názov : Predaj hmotného investičného majetku

Príloha : II až IV

Definícia

Predaj hmotného majetku zahŕňa hodnotu existujúceho hmotného investičného majetku, predaného tretím stranám. Predaj hmotného investičného majetku sa oceňuje cenami skutočne prijatými (bez DPH) a nie účtovnou hodnotou, po odpočítaní všetkých nákladov na prevod vlastníctva, ktoré vznikli predávajúcemu. Tvorba opravných položiek a úbytky, ktoré nie sú dôsledkom predaja, sa sem nezahŕňajú.

Vzťah k podnikovým výkazom

Predaj investičného majetku sa v súvahe nevykazuje. Prírastky, úbytky a prevody všetkého dlhodobého majetku sa však uvádzajú v súvahe alebo v poznámkach k účtovnej závierke.

Štvrtá účtovná smernica: smernica Rady 78/660/EHS

Hmotný investičný majetok súvisí s majetkom uvedeným v podnikových výkazoch v položke dlhodobý majetok – hmotný majetok.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Hmotný investičný majetok súvisí s majetkom uvedeným v podnikových výkazoch v položke nehnuteľnosti, stroje a zariadenia.

Kód : 15 42 0

Názov : Hrubé investície do koncesií, patentov, licencií, ochranných známok a podobných práv

Príloha : II

Definícia

Investície do koncesií, patentov, licencií, obchodných značiek a podobných práv sa vykazujú ako nehmotný majetok len vtedy, ak je pravdepodobné, že budúce ekonomické úžitky, ktoré možno priradiť k danému majetku, budú plynúť podniku, a ak možno spoľahlivo oceňovať náklady na tento majetok. Táto požiadavka platí, či je nehmotný majetok nadobudnutý externe, alebo je vytvorený vlastnou činnosťou.

Koncesia je podnikateľská činnosť vykonávaná na základe zmluvy alebo licencie, spojená s určitou mierou exkluzivity pri využívaní tejto činnosti v rámci určitej geografickej oblasti. Napríklad športové štadióny alebo verejné parky môžu mať koncesované stánky, a verejnoprospešné služby, napríklad zásobovanie vodou, môžu byť prevádzkované ako koncesie. Vlastník koncesie – koncesionár – pôsobí ako nezávislý podnikateľský subjekt a platí buď pevný poplatok, percento výnosov alebo zisku, alebo oboje subjektu, ktorý je oprávnený udeľovať exkluzívne práva pre určitú oblasť alebo zariadenie. Koncesia sa môže týkať prevodu práva používať určitú existujúcu infraštruktúru vyžadovanú na výkon podnikateľskej činnosti (napríklad vodovodnú sieť v meste) na koncesionára.

Patent predstavuje právny nárok na priemyslové vlastníctvo, ktorý poskytuje jeho vlastníkovi výhradné právo na komerčné využívanie vynálezu na obmedzenú oblasť a čas. Patent udeľuje jeho vlastníkovi právo zabrániť iným, okrem iného, vytvoriť takýto vynález, využívať ho alebo predať ho bez povolenia. Ako náhrada za výhradné právo na využívanie vynálezu sa uverejnia technické podrobnosti vynálezu. Patenty sa udeľujú na vynálezy, ktoré sú nové, sú výsledkom invencie a sú priemyselne využiteľné.

Poskytovateľ licencie môže poskytnúť na základe „duševného vlastníctva“ povolenie niečo robiť (napríklad kopírovať softvér alebo využívať patentovaný vynález) bez obavy zo žaloby za porušenie práv duševného vlastníctva podanej poskytovateľom licencie. Licencia založená na duševnom vlastníctve má zvyčajne niekoľko zložiek vrátane lehoty, územia, predĺženia, ako aj iných obmedzení považovaných poskytovateľom licencie za podstatné.

Ochranná známka je rozlišovacie označenie, ktoré možno znázorniť graficky. Ako nástroj hospodárskej súťaže predstavuje pre priemyselné odvetvia a iné podnikateľské subjekty prostriedok pritiahnutia a udržania zákazníkov odlíšením ich tovaru a služieb od svojich konkurentov.

Známka sa používa na odlíšenie produktu alebo služby. Ochranné známky môžu byť dvoj alebo trojrozmerné a môžu sa skladať zo slov, obrázkov, farieb a/alebo zvukov atď.

Vzťah k podnikovým výkazom

Investície sa v súvahe nevykazujú. Prírastky, úbytky a prevody všetkého dlhodobého majetku, ako aj tvorba opravných položiek k tomuto dlhodobému majetku, sú však uvedené v súvahe alebo v poznámkach k účtovnej závierke.

Štvrtá účtovná smernica: smernica Rady 78/660/EHS

Koncesie, patenty, licencie, ochranné známky a podobné práva predstavujú majetok uvedený v podnikových výkazoch v položke dlhodobý majetok – nehmotný majetok.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Koncesie, patenty, licencie, ochranné známky a podobné práva predstavujú majetok uvedený v podnikových výkazoch v položke nehmotný majetok.

Kód : 15 44 1

Názov : Investície do nakúpeného softvéru

Príloha : II, IV

Definícia

Investície do nakúpeného softvéru sa vykazujú ako nehmotný majetok len vtedy, ak je pravdepodobné, že budúce ekonomické úžitky, ktoré možno priradiť k danému majetku, budú plynúť podniku, a ak možno spoľahlivo oceňovať náklady na tento majetok. Ak nákup softvéru nespĺňa tieto podmienky, vykazuje sa ako výdavok v čase jeho nadobudnutia a zahŕňa sa do hodnoty ukazovateľa 13 11 0 spotreba materiálu, energie, služieb a tovaru.

Investície do nakúpeného softvéru sa skladajú z jeho kúpnej ceny, vrátane všetkých dovozných ciel a nevratných daní, a všetkých priamo súvisiacich výdavkov na prípravu softvéru na jeho zamýšľané používanie. Priamo súvisiace výdavky zahŕňajú napríklad poplatky odborníkom za jeho inštaláciu. Pri stanovovaní výšky nákladov sa odpočítajú všetky obchodné zľavy a rabaty.

Vzťah k podnikovým výkazom

Investície sa v súvahe nevykazujú. Prírastky, úbytky a prevody všetkého dlhodobého majetku, ako aj tvorba opravných položiek k tomuto dlhodobému majetku, sú však uvedené v súvahe alebo v poznámkach k účtovnej závierke.

Štvrtá účtovná smernica: smernica Rady 78/660/EHS

Investície do softvéru sú vedené v podnikových výkazoch v položke dlhodobý majetok – nehmotný majetok.

Nariadenia o IAS: nariadenie Európskeho parlamentu a Rady (ES) č. 1606/2002 a nariadenie Komisie (ES) č. 1725/2003

Investície do softvéru pred